Bronza za Stefana Gavranovića na karate kupu u Modriči – Radio Srbac\nDesetogodišnji karatista Stefan Gavranović iz Srpca ostvario je novi uspjeh osvojivši bronzanu medalju u katama na kup takmičenju “Ujedinjeni karate stilskih federacija” koji je proteklog vikenda održan u Modriči.\nStefan se takmičio u konkurenciji karatista uzrasta do 11 godina a nastupio je kao član Kluba borilačkih sportova Modriča.\nPored takmičenja, održan je i seminar za karate stručnjake, kao i polaganje za visoka zvanja u borilačkim sportovima, a učešće su uzeli treneri iz NJemačke, Hrvatske, Republike Srpske i Federacije BiH.\nMedalja u Modriči je još jedno u nizu priznanja za mladog Srpčanina koji je od 10. do 13. septembra ove godine, na svjetskom karate kupu za mlađe uzraste u poljskom Ščećinu, osvojio srebrnu medalju u katama. Stefan se u Poljskoj takmičio kao član reprezentacije Republike Srpske, pod okriljem Karate saveza RS, zajedno sa još 20 sportista iz svih krajeva Srpske.\nU decembru prošle godine proglašen je i za najperspektivniju mladu nadu na takmičenju u Šamcu koje su organizovali Karate federacija RS i Ujedinjeni karate savez (WKF).


ARTinfo - Lavrov se sastaje s legitimnim predstavnicima Hrvata u BiH, Komšić razočaran\nČlan Predsjedništva Bosne i Hercegovine Željko Komšić povodom danas odgođenog posjeta ministra vanjskih poslova Ruske Federacije Sergeja Lavrova Bosni i Hercegovini koji je kako je izjavio je da mu nije poznato s kojim porukama dolazi, ali da od Lavrova očekuje da poštuje "sve ono što je izbor Bosne i Hercegovine".\n- Naš izbor je bio da idemo ka NATO-u i očekujemo da to Rusija poštuje bez obzira na to kakav oni stav imaju o NATO-u. Očekujemo od Rusija da poštuje realnu sliku stanja u BiH, tj. da je BiH onako kako je strukturirana po Deytonskom ustavu, da je to činjenica koja se mora poštovati jer jedino tako država može funkcionirati - rekao je Komšić za RTV Tuzlanskog kantona, prenosi Fena.\nNo, ističe da "ono što se vidi po protokolu posjete budi neku vrstu sumnje i zebnje", s obzirom na planirani sastanak ministra vanjskih poslova Rusije posebno sa članom Predsjedništva BiH Miloradom Dodikom.\n- Lavrov će doći u Predsjedništvo BiH pa će onda imati poseban sastanak sa Miloradom Dodikom, pa poseban sastanak sa Draganom Čovićem i Borjanom Krišto. To je nešto što nismo imali prilike gledati prije kada je riječ o vanjskoj politici Rusije – konstatirao je Komšić.


Ubisoft naredne nedelje održava novu Forward prezentaciju, u fokusu preimenovani Gods & Monsters - PLAY!\nUbisoft naredne nedelje održava novu Forward prezentaciju, u fokusu preimenovani Gods & Monsters\nJoš na samom završetku prve Ubisoft Forward prezentacije, francuska kompanija naglasila je da se radi o prvom događaju u nizu i da bi drugi mogao uslediti tokom septembra.\nSada je to i potvrđeno sa tačnim datumom održavanja, a saznali smo i koja će igra biti u fokusu na ovom događaju. Drugi po redu Ubisoft Forward zakazan je za 10. septembar u 21h po našem vremenu, tvit koji je doneo tu informaciju potvrdio je novi nazi igre Gods & Monsters.\nPre par dana je jedan odbor za regulaciju sadržaja otkrio da bi se ovaj naslov mogao pojaviti sa novim nazivom, ali se ujedno spekulisalo da se može raditi o nekoj potpuno novoj igri.\nIpak, Immortals Fenyx Rising je novi naziv za ranije najavljenu igru, i ona će biti prisutna na Forward prezentaciji, čime će se nadoknaditi odsustvo sa prve u julu. Među novim detaljima za ovu igru možemo očekivati novi prikaz gejmpleja, i potencijalno datum izlaska.\nTakođe, Ubisoft verovatno planira da donese još detalja za već postojeće naslove, a nadamo se da će i valjano obeležiti deceniju od izlaska poslenje Prince of Persia igre najavom valjanog nastavka.\nRelated Items:Gods and Monsters, Immortals: Fenyx Rising, Ubisoft, Ubisoft Forward


Policija je prekjuče u Majdanpeku uhapsila dvojicu svojih kolega Aleksandra Đ. i njegovog sina Miroslava Đ, profesora u srednjoj Tehničkoj školi Dragoslava M, kao i njihove saradnike Sinišu I. i Ranka S. i prilikom toga zaplenjeni su automobili, tableti, oko 370 grama marihuane, digitalna vaga za precizno merenje, pištolj i meci, kao i novac.\nUhapšeni Dragoslav M.\nŽitelji ovog grada u borskom okrugu ne kriju čuđenje zbog hapšenja, ali im je sada, kako su ispričali za Informer, jasnije na koji način su zarađivali novac koji su trošili na lagodan život.\n- Ne mogu da verujem da je profesor prodavao drogu, ali mi je oduvek bilo čudno odakle mu toliki novac u odnosu na njegova primanja. Znam da radi i kao skijapki sudija, ali nema tu neke zarade... On nije ni krio da zimuje i po mesec dana, ide na luksuzna letovanja, vozi dobar automobil... Pre izvesnog vremena je zakupio neki lokal za kafić u centru Majdanpeka i platio zakup unapred za godinu dana - priča Dragoslavljav poznanik za ovaj beogradski list.\nI uhapšeni policajci, prema mišljenju njihovih komšija, troše mnogo više nego što mogu da priušte od svoje plate.\n- Voze dobre automobile koje mogu da priušte samo oni sa dubljim džepovinma. Viđao sam Miroslava u njegovom BMW-u... Ako je i kupljen na kredit, od čega li onda plaća ratu i sve druge troškove, ne znam... Njih dvojica, inače, nisu bili bahati sa građanima, ali čujem da kolege nisu volele Aleksandra. Pričalo se da su slavili kad je smenjen s mesta šefa policije u Majdanpeku - navodi Aleksandrov komšija.\nO tome da su neki od uhapšenih živeli lagodnim životom može se zaključiti i po objavama na društvenim mrežama. Tako je profesor Dragoljub, iako je mahom objavljivao porodične fotografije, svojim prijateljima na društvenim mrežama rado pokazivao kadrove zabeležene na raznim skijaškim destinacijama,.


Kao rezultat inicijative koju je Nacionalna turistička organizacija Crne Gore u saradnji sa lokalnim turističkim organizacijama uputila hotelima u Crnoj Gori, Fond PIO i Savez udruženja penzionera Crne Gore danas su potpisali ugovore o poslovnoj saradnji sa šesnaest crnogorskih hotela i jednom truističkom agencijom kojim se obezbjeđuju povoljni uslovi za ljetovanje za crnogorske penzionere.\nDirektorica NTOCG, Željka Radak Kukavičić, kazala je da ova saradnja predstavlja podršku nacionalnoj ekonomiji, a sa druge strane daje mogućnost penzionerima da po povoljnim uslovima svoj odmor provedu u Crnoj Gori.\n„Ovo je samo jedna od akcija koju NTO organizuje u saradnji sa lokalnim turističkim organizacijama. Ova godina se razlikuje od prethodnih, jer novonastala situacija nalaže da sa dužnom pažnjom nastojimo da građane Crne Gore podstaknemo da odmor koriste ovdje“, navela je Radak Kukavičić. Pored toga, realizuje se i akcija Ljetuj doma, gdje su pozvani svi hoteli i restorateri da svoju ponudu promovišu putem tog sajta, a građani da rezervišu smještaj. „ I bankarski sektor je prepoznao taj interes, tako da neke banke omogućavaju na odloženo plaćanje ljetovanje građanima Crne Gore“, dodala je Radak Kukavičić.\nDirektor Fonda PIO, Dušan Perović, kazao je da je zadovoljan što su kao jedan od inicijatora naišli na razumijevanje Nacionalne turističke organizacije (NTO) i Saveza udruženja penzionera da se takva aktivnost sprovede.\n„Imamo potpisana već tri ugovora sa kojima radimo nekoliko godina, odnosno Institutom Igalo, Lighthause iz Igala i Turističkom organizacijom (TO) Kolašin“, dodao je Perović. On je kazao da je u Crnoj Gori oko 120 hiljada penzionera, a ukupno njih 130 hiljada, jer oko deset hiljada živi u inostranstvu.\nPredsjednik Saveza udruženja penzionera, Branko Vešović, kazao je da se raduje potpisavanju ugovora sa hotelijerima. „Ove potpisane ugovore ćemo distribuirati u 25 opštinskih udruženja, a oni dalje mjesnim udruženjima“, dodao je Vešović.\nPR Hotelske grupe (HG) Budvanska rivijera, Jelena Kaluđerović, je u ime hotelijera potpisnika ugovora, pohvalila NTOCG, Fond PIO i Savez udruženja penzionera za inicijativu za takvim projektom. „Svjesni smo da se ova turistička sezona održava u drugačijem obliku u čitavom svijetu i samo ovakvim zajedničkim snagama turističke privrede i državnih institucija možemo ponuditi našim građanima odmor koji su zaslužili. Crnogorskim penzionerima smo ponudili odmor u turističkom rizortu Slovenska plaža, a tu je i hotel Aleksandar“, kazala je Kaluđerović.\nUgovori o poslovnoj saradnji, kojim se obezbjeđuju posebni uslovi ljetovanja za crnogorske penzionere potpisani su sa 16 hotelijera i jednom turističkom agencijom, od kojih je šest iz Bara, jedan iz Cetinja, tri sa Žabljaka i sedam iz Budve. Riječ je o HG “Budvanska Rivijera”, hotelima „Savojo“ „Polar Star“, „Ski hotel“, „Enigma“,„Korali“, „Podostrog“,„Pelikan“, „Galeb“, “,“Regina Jelena“, “Kruna”, “Talas”, “Del Medio”, “Arka”, “Aquamarin”, etno selu “Sveti Georgije” i turističkoj agenciji “Klik tour & Ivanco”.


Vučić sa Grenelom: Kompromisno rešenje kosovskog pitanja u interesu celog regiona - Infobrif\nObjavljeno 10.10.2019. u 16:01 poslednja izmena 10.10.2019. u 18:12\nPredsednik Srbije Aleksandar Vučić izjavio je danas na sastanku sa specijalnim izaslanikom predsednika SAD Donalda Trampa za dijalog Beograda i Prištine Ričardom Grenelom da je kompromisno rešenje kosovskog pitanja u interesu stabilnosti i budućnosti celog regiona, te da može biti postignuto samo uvažavanjem legitimnih interesa Srbije.\nKako se u saopštenju iz Kabineta predsednika navodi, Vučić je upoznao Grenela sa pozicijom Srbije u vezi sa dijalogom i položajem Srba na Kosovu i naglasio opredeljenost Srbije za rešavanje odnosa Beograda i Prištine putem dijaloga.\nIzaslanik Ričard Grenel izjavio je da postoji snažno uverenje Trampove administracije da ekonomski razvoj, kreiranje novih radnih mesta i povećanje prilika u oblasti trgovine predstavljaju ključni deo za obezbeđivanje trajnog mira.\nAleksandar VučićKosovoregionRičard GrenelSAD


Formiran tim za izradu Deklaracije | Управа за сарадњу с дијаспором и Србима у региону\nHome >>> Aktuelno >>> Formiran tim za izradu Deklaracije\nFormiran tim za izradu Deklaracije\n2. septembar 2017.\tAktuelno, Matica, Vesti, Насловна @lat 19 Views\nPredsednik Republike Srbije Aleksandar Vučić izjavio je danas da će Srbija sa oko 5,5 miliona evra pomoći opštine u Republici Srpskoj, kao i opštine u Bosni i Hercegovini (BiH) u kojima pretežno žive Srbi. Formiran tim za izradu Deklaracije i izneta osnovna prava koja će Deklaracija štititi.\nVučić je nakon sastanka s predsednikom Republike Srpske Miloradom Dodikom, premijerkom Srbije Anom Brnabić i premijerkom Republike Srpske Željkom Cvijanović u Predsedništvu Srbije, naveo kojim će to projektima Srbija pomoći sunarodnike u susednoj državi.\nZnate da smo učestvovali u rekonstrukciji škole „Srbija “ u Bosanskom Šamcu, kao i škole „Vuk Karadzić“ u Doboju, rekao je Vučić i dodao da će Srbija finansirati izgradnju dečjih vrtića u Trebinju i Brčkom, kao i studentsko-đačkog doma u Vlasenici.\nTakođe, on je rekao da će biti rekonstruisane ulice na Palama, kao i sportske dvorane i trg u Istočnom Sarajevu, a predviđena je i sanacija mosta preko Drine između Zvornika i Malog Zvornika.\nTo je oko četiri miliona evra i Srbija će pružiti podršku opštinama u Federaciji koje su nastanjene pretežno srpskim stanovništvom, poput Grahova, Drvara, Petrovca i Glamoča sa milion evra za razne projekte. Ukupno će to biti oko pet i po miliona, poručio je on.\nPredsednik Srbije je napomenuo da je formiran tim koji će raditi na pisanju Deklaracije koja će obuhvatiti pravo na upotrebu srpskog jezika i ćiriličnog pisma, zatim pravo na izučavanje i negovanje srpske kulture, pravo na izučavanje srpske istorije i negovanje srpske slobodarske tradicije, očuvanje nacionalne geografije, pravo na očuvanje i zaštitu srpskog kulturno-istorijskog nasleđa i pravo na informisanje na srpskom jeziku.\nTo su, rekao je predsednik Srbije, sfere koje će biti obuhvaćene Deklaracijom, u skladu sa svim međunarodnim javno-pravnim aktima.\n„Nakon toga ćemo ići na donošenje Akcionog plana bi definisao konkretne mere za ostvarivanje navedenih prava, a oživeo bi se i budzetski fond u dogovoru sa RS koji je postojao i ranije“, rekao je Vučić na zajedničkoj konferenciji za novinare sa predsednikom RS Miloradom Dodikom.\nTim planom bi se, dodao je, u Srbiji regulisalo konkursno finansiranje od strane Uprave za dijasporu i Srbe u regionu.\n„Radili bismo i na ujednačavanju školskih programa iz srpskog jezika i književnosti, istorije i geografije, organizovanje unakrsnih đačkih ekskurzija u Srbiji i RS i omladinskih đačkih i studentskih kampova“, rekao je Vučić.\nPredsednik Republike Srpske Milorad Dodik istakao je da je zadovoljan sastankom i naglasio da je ovo period najbolje saradnje Srbije i Republike Srpske koja se meri konkretnim projektima.\nSvi projekti koje smo mi kandidovali su prihvaćeni od strane premijera i predsednika Srbije, rekao je Dodik i dodao da će se tim projektima rešiti mnogi problemi u infrastrukturi i podići kvalitet života građana.\nPrema rečima predsednika RS Milorada Dodika, Deklaracija bi možda već u novembru mogla da se nađe pred parlamentima Srbije i Srpske.\nOno što je važno za Srbe iz BiH i Hrvatske i što ih boli, je stereotip da su oni bosanski Srbi i Srbi iz Hrvatske.\n„Mi smo svi Srbi i želimo da se tom Deklaracijom osvrnemo na tu činjenicu, jer je neko namerno napravio tu zbrku i počeo da nas razdvaja“, rekao je Dodik.\nPredsednik Srbije, ukazao je da više o nacionalnoj istoriji uče deca u RS nego u Srbiji, a krivica za to je, kaže, na nama i o tome ćemo morati da razmišljamo u budućnosti.\nSrbija, poručio je, poštuje teritorijalni integritet BiH i sa tim nema problem, ali istovremeno ne želimo da nam bilo ko zamera što se ponosimo zbog činjenice da smo isti narod.\n„To je naše pravo, u skladu sa svim međunarodnim aktima“, rekao je Vučić i dodao da će se nastaviti finansijska pomoć Andrićevom institutu.\nSastanku u Predsedništvu Srbije prisustvovali su i potpredsednik Vlade Srbije i ministar unutrašnjih poslova Nebojša Stefanović, ministar odbrane Aleksandar Vulin i ministar finansija Dušan Vujović.\nPrevious Bista Milankoviću u Klivlendu\nNext Srbijada u Čikagu 2017\nVučić sa decom povratnika Srba iz Hrvatske\nSrpska deca iz Hrvatske u poseti Skupštini Grada Beograda\nIzvor: beograd.rs Predsednik Skupštine Beograda Nikola Nikodijević ugostio je danas u Starom dvoru srpsku decu …


BSK nova Zvezdina filijala\nFudbalski klub Crvena zvezda uskoro bi mogao da dobije novu filijalu, pošto su dosadašnje Jedinstvo iz Uba i Sopot u previše niskom rangu takmičenja po mišljenju uprave kluba sa "Marakane".\nTim sa "Vizelj parka" se takmiči u Prvoj ligi Srbije, ima odlične uslove za rad, te u ulici Ljutice Bogdana smatraju da bi to bila idelana sredina za razvoj mladih igrača. Takođe, oni bi tako bili i na oku direktora i trenera koji bi odlučivali o njihovom daljem statusu i mogli bi da ih priključe prvom timu Crvene zvezde. Rasplet oko dogovora dva kluba biće poznat u sledećih nekoliko dana.\nPodsetimo, u prethodnom mandatu Dragana Džajića na čelu Crvene zvezde filijala kluba je bilo Jedinstvo iz Uba, a odatle su na veliku scenu izašli igrači poput Boška Jankovića, Nenada Kovačevića, Aleksandra Lukovića, Dušana Baste, Dragana Mrđe i drugih.\nKAKVA GOLČINA U SUPERLIGI SRBIJE "Večiti derbi" je uzeo svu pažnju javnosti, ali je na "Čairu" napravljeno REMEK DELO /VIDEO/\nSve oči srpske fudbalske javnosti u subotu bile su uprte na duel Crvene zvezde i Partizana (1:1), stoga su neki drugi dueli ostali "zapostavljeni".\nFudbaleri Crvene zvezde lako su izašli na kraj u Surdulici sa ekipom Radnika. Utakmicu su otvorile velike greške domaćih fudbalera, što su Beograđani maksimalno iskoristili da bi ostvarili ubedljivu pobedu 5:0.\nDirektan prenos “večitog derbija” večeras od 19h na Areni i O2 TV\nNajveći sprski i jedan od najvećih evropskih fudbalskih derbija igraju Crvena zvezda i Partizan.\nFudbalski klub Crvena zvezda je na pragu angažovanja novog igrača i to srpskog reprezentativca!


RTCG - Radio Televizija Crne Gore - Nacionalni javni servis :: Region :: Rat nije opcija za rješavanje pitanja u BiH\n08. 11. 2021. 13:22 >> 13:24 11\nRat nije opcija za rješavanje pitanja u BiH\nSrpski član Predsjedništva BiH Milorad Dodik izjavio je da svi procesi u BiH treba da budu politički, a oni koji "zveckaju oružjem" treba da budu predmet brzih intervencija međunarodnih snaga.\nNa konferenciji za novnare u Istočnom Sarajevu, održanoj nakon sastanka sa zamjenikom pomoćnika državnog sekretara SAD Gabrijelom Eskobarom, Dodik je rekao da niko ne smije upotrebljavati oružje protiv drugih, niti da rat uzme kao opciju za rješavanje pitanja u BiH.\n"Stalno pominjanje konflikta, rata ili nečega sličnog, i Eskobar i ja smatramo temom koja nema realnog osnova i da su rat spominjali oni koji su htjeli da atmosferi dodaju dodatno nepovjerenje“, rekao je Dodik i naglasio da rat, kao opcija, ne postoji.\n"Oni to vide u nekoj drugoj dinamičkoj formi, formi koja je vezana za stalno otimanje Republici Srpskoj, stalnu destabilizaciju Republike Srpske. Mi ne dijelimo vrijednosti BiH. Mi smo za ustavnu BiH i ja sam njega upoznao sa našim namjerama“, istakao je Dodik.\nOn je ponovio da su sve akcije koje sprovodi vlast u Republici Srpskoj ustavne, te da nije namjera ni cilj urušavanje teritorijalnog integriteta BiH.


Majkama se nastoji reći da će “vratiti u normalu” nakon šest sedmica od porođaja, ali novo istraživanje pokazuje da je potrebno mnogo više vremena.\nDoktorica Džuli Vrej, istraživačica na Salford Univerzitetu u Engleskoj, intervjuisala je žene u različitim stadijumima postporođajnog perioda.\nDošla je do zaključka da je priča o šest sedmica apsolutno izmišljenja, jer je potrebna puna godina dana da bi se tijelo potpuno oporavilo nakon porođaja.\nNe radi se samo o fizičkom oporavku, već i o psihičkom. Mnoge majke osjećaju pritisak da se vrate “u normalu” veoma brzo nakon rođenja djeteta, što prouzrokuje dodatni stres da se radi i više nego prije porođaja.\nVrej ističe kako oporavak počinje u bolnici, gdje bi se trebalo dodatno raditi sa ženama na tome kako da se brinu o djetetu i da im se pruži podrška prilikom dojenja. Međutim, ono što se dešava, često je realnost u kojoj su žene prepuštene same sebi i veoma brzo idu kući, bez ikakvog znanja i pomoći.\nUpravo iz tog razloga potrebno je osvijestiti kako oporavak traje mnogo duže od šest sedmica, jer majke se ne mogu, a u konačnici i ne trebaju prisiljavati na povratak na staro stanje, bilo da se radi o izgledu, poslu ili navikama.\nOporavak je drugačiji od žene do žene, ali generalni zaključak je da je potrebno oko godinu dana da se tijelo potpuno oporavi, ali i da se um prilagodi novonastaloj situaciji. Zato ne forsirajte priču o sedmicama, a čak ni mjesecima u kojima je oporavak moguć.\nIpak, kako ne bismo generalizovali na osnovu istraživanja sprovedenog van naših područja, zanima nas koliko je vama bilo potrebno vremena?\nbebe godina dana majčinstvo oporavak porođaj


Grad Trebinje se zadužuje za 6.340.000 KM | Trebinje Danas\nGrad Trebinje se zadužuje za 6.340.000 KM\nGrad Trebinje će se kreditno zadužiti za 6.340.000 KM da bi pokrio naslijeđeni dug, odlučili su danas odbornici Skupštine grada Trebinja.\nPetrović je naveo da ima oko 200 adresa privatnih lica, državnih ustanova i preduzetnika kojima se duguje 2.357.000 KM, napominjući da novca na računu nema, a da je prethodna vlast "ostavila nekom drugom da to plaća".\n"Iz kreditnog zaduženja je potrebno platiti regres, topli obrok i 20 odsto plate za decembar, jer ne možemo sredstva iz budžeta za 2017. godinu trošiti na rashode koji su nam ostavljeni iz 2016. godine", rekao je Petrović, navodeći da je prethodna vlast ostavila projektovan rebalans budžeta, iz koga nisu mogli radnicima isplatiti te obaveze.\n"Šta ste radili četiri godine, ako niste rješavali probleme? Šta je sa predmetom Rajčević, problemom `Hidrogradnje`? Što se tiče `Luč-investa`, za četiri godine niste uspjeli zamijeniti lokaciju", naveo je Petrović i dodao da će i to biti predmet krivičnih prijava.\n"Obavezan sam da ispravim Vučurevićeve potpise, ali to njega ne spasava od odgovornosti. On će odgovarati zato što nije vratio pozajmice na račun posebnih namjena, odnosno hidroakumulacija. Mi ih sada vraćamo, ali znamo da ta sredstva moraju da idu u investicije i samozapošljavanje", rekao je Petrović.\nOn je naglasio da je trebalo da Grad podnese zahtjev za još pet miliona KM da bi se "oprali od nedostajućih Bobar sredstava u budžetu Grada".\n"Ovo je posljedica četvorogodišnjeg individualnog rada zbog čega moramo da se kreditno zadužimo. Nadamo se da će kamatna stopa biti što manja i da će ovo spasiti gradsku vlast da može da se ocjenjuje na kvalitetan način, jer je evidentno da je prethodna ocijenjena sa minusom od 6.340.000 KM", naveo je Petrović.\n"Shvatam to kao jednu neminovnost. Ima tu pitanja gdje ta sredstva usmjeravati i u kom pravcu. Nadam se da će biti iskorištena da se poboljša likvidnost grada i izmire obaveze", ocijenio je Ivanković i naglasio da će DNS podržati ovakvu odluku.\n"Očigledno da se nova Gradska administracija ponaša po principu `zaduži se, pa vladaj`", rekao je Krunić.\nPred odbornicima su i izvještaji o poslovanju javnog preduzeća "Vodovod" i AD "Komunalno" Trebinje u 2016. godini, o radu srednjih škola, Gradske boračke organizacije Trebinje, Udruženja penzionera i druženja građana koja se sufinansiraju iz gradskog budžeta, te program razvoja sporta za 2017. godinu.\nNa dnevnom redu je i izvještaj o realizaciji programa održavanja lokalnih i nekategorisanih puteva i gradskih ulica, te zajedničke komunalne potrošnje za 2016. godinu, kao i informacija o pripremljenosti turističke sezone za 2017. godinu.


Brajović: MCP ima pravo da iskaže stavove i brani svoje interese - Svet - Dnevni list Danas\nPočetna » Svet » Brajović: MCP ima pravo da iskaže stavove i brani svoje interese\nBrajović: MCP ima pravo da iskaže stavove i brani svoje interese\nMitropolija crnogorsko primorska (MCP) ima pravo da poštujući pravila javnog okupljanja, iskaže stavove i brani svoje interese, a zadatak države je da na zakonit način zaštiti interese svih svojih građana, poručio je predsednik Skupštine Ivan Brajović, prenosi RTCG.\n0Piše: FoNet 24. decembra 2019. 12.55\nPovodom današnjeg skupa sveštenstva Srpske pravoslavne crkve ispred crnogorskog parlamenta, Brajović je rekao da je država od Vlade preko radnih tela Skupštine i plenuma otvorena za dijalog, ali da se podstiče institucionalno iznošenje argumenata.\n„To se odnosi kako na ovaj tako i na sve druge zakone“, rekao je Brajović agenciji Mina.\nNekoliko stotina sveštenika i monaha Mitropolije crnogorsko-primorske okupilo se danas ispred Skupštine u toku sednice Odbora za zakonodavstvo na čijem je dnevnom redu bio Predlog zakona o slobodi veroispovesti.\nZakonodavni odbor podržao je Predlog zakona o slobodi veroispovesti ili uverenja i pravnom položaju verskih zajednica.\namfilohije, Crna Gora, ivan brajovic, Mitropolija crnogorsko-primorska, svestenici\nMarković: Mitropolija SPC duguje dva miliona evra Crnoj Gori za poreze i doprinose


Zainteresirane organizacije legalno registrirane u skladu sa zakonima Bosne i Hercegovine mogu preuzeti paket Javnog poziva na web stranici USAID/Sweden FARMA II projekta http://farmabih.ba/bs/pozivi/grantovi/18 .\nZahtjevi moraju biti dostavljeni u ured USAID/Sweden FARMA II projekta u Sarajevu ili Tuzli, ne kasnije od 16:00 sati, na dan 15. septembra, 2016.\nUSAID/Sweden FARMA II će organizirati informativni sastanak 16. avgusta 2016. godine u 11:00 sati (za sektor jagodastog voća) i 17. avgusta 2016. godine u 11:00 sati (za sektor mljekarstva), na kojim će se zainteresiranim organizacijama pružiti sve informacije i uputstva za podnošenje zahtjeva za bespovratna sredstva.\nSastanak će se održati u uredu projekta u Sarajevu, Fra Anđela Zvizdovića 1, UNITIC B, 18 sprat (dolazak potvrditi putem e-maila do 10. avgusta u 11:00 sati).Sve zainteresirane organizacije se pozivaju da prisustvuju ovom sastanku. Sva pojašnjenja i uputstva će biti objavljena putem e mail adrese grants@farmabih.ba ili na stranici projekta. Izjave i/ili interpretacije od strane bilo koga drugog se smatraju nevažećim.


Pentagon: "Pjongjang će moći da udari na SAD" – Nadlanu.com\nPentagon: "Pjongjang će moći da udari na SAD"\nObjavljeno 3. maja 2013. / 13:24:37\nU novom izveštaju koji je američki Pentagon juče predstavio Kongresu navedeno je da balističke rakete dugog dometa Tipodong-2 koje Pjongjang nastavlja da razvija mogu na kraju biti u stanju da dosegnu delove SAD, ukoliko Severna Koreja nastavi da investira u testiranje nuklearne i raketne tehnologije.\nSeverna Koreja mogla bi da dostigne tu sposobnost, s obzirom da će tempo njenog napretka delimično zavisiti od toga koliko će resursa investirati u razvoj takve tehnologije.\nSeverna Koreja je u decembru lansirala višestepenu raketu koja je izbacila jedan satelit u orbitu, što “u velikoj meri predstavlja doprinos” razvoju severnokorejskih kapaciteta za proizvodnju dugodometnih balističkih raketa, kaže se u izveštaju. Ta zemlja takodje nastavlja da usavršava svoje nuklearno oružje, uključujući sprovodjenje nuklearne probe u februaru i u stanju je da “u svako doba obavi dodatna nuklearna testiranja”, istakao je Pentagon.\n“Ta usavršavanja sistema balističkih raketa, uz razvoj nuklearne tehnologije…u skladu su sa objavljenim severnokorejskim ciljem da bude u stanju da nanese udar SAD”, navedeno je u izveštaju.\n“Severna Koreja će se približiti tom cilju i takodje povećati pretnju američkim snagama i saveznicima u tom regionu ukoliko nastavi s testiranjem i izdvajanjem oskudnih resursa režima za te programe”, preneo je Rojters.\nU dokumentu je Severna Koreja okarakterisana kao jedan od najvećih izazova američkoj bezbednosti u tom regionu zbog njenih napora da razvije nuklearno oružje i rakete, njene rekordne prodaje oružane tehnologije drugim zemljama i njene spremnosti na “provokativno i destabilizirajuće ponašanje”.\nIzveštaj je objavljen u osetljivo vreme u tom regionu kada trvenje izmedju Vašingtona i Pjongjanga tek sada počinje da jenjava posle dvomesečne oštre retorike koja je, kako je izgledalo, bila na ivici da uvuče Korejsko poluostvro u rat.\nZategnutost između tih dveju zemalja je znatno pojačana nakon što je Severna Koreja krajem decembra lansirala jedan satelit u orbitu i izvršila nuklearnu probu u februaru koja je podstakla nove sankcije Ujedinjenih nacija koje su dovele do izliva pretnji iz Pjongjanga.\nSeverna Koreja je 2005. potpisala sporazum o odustajanju od svog nuklearnog programa u zamenu za pomoć, ali je kasnije odustala od tog pakta i sada ističe da neće napustiti taj svoj program nuklearnog naoružavanja.\nSAD odlučno odbacuju severnokorejske zahteve da dobije status nuklearno naoružane zemlje i pojačavaju diplomatsku aktivnost s Kinom radi rešavanja tog problema.\nnuklearni programpentagonPjongjangsadseverna koreja


Inicijalni sastanak partnera u okviru projekta HORECACCESS - Unapređivanje zapošljivosti\nU periodu od 21. do 23. novembra 2018. godine na Univerzitetu „Sveti Kliment Ohridski“ u Sofiji održan je sastanak partnera u okviru projekta HORECACCESS- pristupačnost usluga u HORECA sektoru.\nProjekat HORECACCESS ima za cilj osnaživanje mladih koji su angažovani u HORECA industriji za pružanje pouzdanih i pristupačnih usluga osobama sa invaliditetom. Poseban segment posvećen je podizanju svesti o ovoj populaciji, situacijama sa kojima se osoblje u HORECA sektoru može susresti prilikom pružanja usluga kupcima sa invaliditetom, kao i potencijalnim rešenjima i strategijama za efikasno pružanje podrške kako bi se premostile ili ublažile barijere u tim situacijama.\nSastanak je otvorila koordinatorka projekta profesorka Dr Snežana Ilieva ispred Sofijskog Univerziteta u Bugarskoj i predstavila osnovni koncept projekta i pozadinske okvire iz kojih se javila potreba da se ovakav jedan projekat realizuje.\nNakon njenog izlaganja sve predstavnici partnerskih organizacija koje su uključene na ovaj projekat, među kojima su pored Beogradske otvorene škole iz Srbije i: organizacija OAED iz Turske, organizacija EcologyKM iz Bugarske i Horeca Partners iz Belgije su predstavili rad svojih organizacija sa akcentom na prethnodno iskustvu na polju inkluzije, aktivnosti u HORECA sektoru i oblasti stručnog i neformalnog usavršavanja i obuka.\nSastanak je bio i prilika da se aktivnosti projekta pravovremeno raspodele, kao i isplaniraju naredni koraci.


Predstavnici monitoring misije za popis stanovništva stigli u BiH | Centar za nove inicijative\nPredstavnici Međunarodne monitoring misije za popis stanovništva od danas do 31. maja boravit će u BiH kako bi procijenili da li je sve spremno za popis stanovništva, koji je zakazan za oktobar.\nNajavljeno je da će oni posljednjeg dana misije prezentovati izvještaj u kojem će dati ocjenu da li je BiH spremna da provede popis domaćinstava i stanova u oktobru.\nPrvobitno je popis bio zakazan za 1. april, ali je odgođen za oktobar zbog nekoliko neriješenih pitanja.\nVijeće ministara BiH dalo je 28. februara saglasnost na Okvirni plan popisnih aktivnosti za popis stanovništva, domaćinstava i stanova u BiH 2013. godine, s nosiocima aktivnosti u dijelu koji je dosad usaglašen.\nOd glavnih aktivnosti, planiranih za tekući period, pokrenut je tender za štampu popisnog instrumentarija, objavljen javni poziv za odabir najboljeg ponuđača za mjesto obrade podataka u Istočnom Sarajevu i finalizovan sadržaj popisnica P1 i P2, naveli su ranije iz Agencije za statistiku BiH.\nPrethodni članak UN: Svijetu ponestaje pitke vode\nSljedeći članak Broj penzionera u RS u stalnom porastu\n2013. godina u BIH: Fokus na EU\nU BiH za hranu ode 80 posto plate, u Evropskoj uniji 15 posto\nDijaspora neće biti popisana\nUkupni dug RS prešao 4,6 milijardi KM


Protest u Borči zbog dvoglavog orla: Pekara zatvorena, okupljeni poručili da će doći opet ako bude otvorena | Insajder TV - Više od vesti\nPekara „Roma“ ispred koje su protestovali meštani Borče zato što je jedan od radnika na Fejsbuku objavio fotografiju na kojoj pokazuje dvoglavog orla zatvorena je, rekao je vlasnik pekare Đuraj Mon za Insajder. Zatvaranje pekare su, kako javlja reporterka Insajdera, tražili okupljeni, a poručili su i da će „doći opet“ ako pekara bude otvorena.\nVlasnik pekare za Insajder kaže da ne zna šta će da radi narednih dana, ali da se uzda u nadležne institucije i zakon.\nOkupljeni su se, kako javlja reporterka Insajdera, razlišli. Sve vreme na licu mesta je bila i policija. Nalepnice na kojima su natpisi „Kosovo je srce Srbije“ su ostali izlepljene na automobilu i pekari.\nMon je naknadno poslao saopštenje u kojem je naveo da je za fotografiju saznao preko društvenih mreža i da nije bio upoznat sa "ponašanjem zaposlenog u vreme nastanka fotografije".\n"Ograđujem se od takvog postupanja svog zaposlenog, ni na koji način nisam dao podršku niti motiv da se tako nešto uradi. Nisam bio prisutan kada je nastala ta fotografija, ona nije nastala tokom radnog vremena, niti u radnom prostoru, niti u mom bližem okruženju i ja ni na koji način nisam povezan sa takvim postupanjem", ističe vlasnik pekare.\nDodaje: "Ličnim postupcima nikada nisam podstrekavao zaposlenog na ovakvo ponašanje. Ne učestvujem u političkim, društvenim i nacionalnim aktivnostima, već samo obavljam svoju privrednu delatnost".\nNakon poziva preko društvenih mreža, pre podne je desetine mladića okružilo pekaru u centru Borče ne dozvoljavajući kupcima da uđu u nju. Vlasnik pekare je ranije za Insajder rekao da ne može da prati sve što radi njegovih 15 zaposlenih, niti može da im zabranjuje da nešto objave na Fejsbuku.\nPojedini mediji javljaju da je fotografija koja je povod za okupljanje nastala pre dve godine u centru Beograda, ali da ju je neko pronašao i ponovo objavio pre nekoliko dana nakon čega su stanari ovog naselja organizovali protest.\nIz MUP-a za Insajder navode da tokom skupa nije bilo incidenata i da su policajci „obezbeđivali mesto događaja“.\n„O ovom događaju obavešteno je nadležno tužilaštvo koje se izjasnilo da im se dostavi izveštaj povodom dešavanja ispred pekare, što će policija i učiniti“, dodaju u MUP-u.


Povratak stambenih kredita na "velika vrata" - Bizlife.rs\nPovratak stambenih kredita na „velika vrata“\n12:58 Beograd, 20/02/2018\nU poslednja tri meseca 2017. godine banke u Srbiji odobrile su ukupno 20,7 milijardi dinara novih stambenih zajmova. Time je nastavljen oporavak stambenog kreditiranja, pišu Večernje novosti.\nIako su ti krediti i dalje pretežno u deviznom znaku, analize Narodne banke Srbije pokazale su da je u poslednjem kvartalu 2017. godine zabeležen znatan rast i realizacija dinarskih stambenih kredita, sa rokom dospeća od 15 godina, po stopi od 4,9 odsto.\nDosad je realizovano 1,3 milijarde zajmova u domaćoj valuti, piše list.\n„Zahvaljujući postignutoj makroekonomskoj stabilnosti, a pre svega niskoj i stabilnoj inflaciji, tokom 2016. godine u ponudu banaka uključeni su, a zatim i realizovani prvi stambeni krediti u dinarima sa rokom otplate od 30 godina“, rečeno je listu u NBS.\nKako se navodi, pri tome je ublažavanje monetarne politike NBS, koje je omogućeno održavanjem inflacije na niskom i stabilnom nivou petu godinu zaredom, uticalo na to da se ti krediti odobravaju po kamatnoj stopi ispod pet odsto, što je donedavno bila kamatna stopa po kojoj su odobravani evroindeksirani stambeni krediti.


Poreske povlastice, na koga se tačno odnose i šta podrazumevaju | Boom93\n“Poslodavci izbegavaju da zaposle mlade pod istim uslovima kao i ostale radnike, jer im nedostaje iskustvo i moraju da ulože sredstva i vreme u njihovu obuku, a nikada nisu sigurni da će im se to na kraju isplatiti. Zato je ovaj potez motivacija za privrednike i šansa za mlade da lakše dobiju posao”, kaže Atanacković.\n“Krajnji cilj je da se zaposli što više mladih, kao i da dobiju priliku da uče kroz posao. Kompanijama sve ove mere znače mnogo, da rasterete svoja davanja za zaposlene. Takođe, moći će više da se fokusiraju na proizvodnju i usluge, a mladima da daju šansu i da imaju kvalitetne zaposlene. Država realizuje i projekat Moja prva plata zajedno sa PKS i on će, takođe, biti nastavljen”, rekao je Čadež.\n“To su uglavnom ljudi srednje životne dobi koji su na rukovodećim mestima u kompanijama sa stranim kapitalom. Mladima je potrebno vreme i iskustvo da posle školovanja počnu da zarađuju toliko. Među njima nema ni mnogo programera, jer se oni uglavnom registruju i obavljaju delatnost kao paušalci, pa im prihodi ne prelaze sumu koja se oporezuje”, kaže Parezanović.\n“Od 100 najvećih prijavljenih prihoda za 2019. godinu 68 odsto ih je bilo u Beogradu, a među njima je bilo 85 državljana Srbije, dok su 15 bili stranci. Najčešća prijavljivana zanimanja su menadžer, direktor i inženjer, dok je 88 odsto prijavljenih muškog pola. Prijavljeni prihodi za prvih 100 podnosilaca poreskih prijava sa najvećim iskazanim prihodima kreću se u rasponu od oko 61 do oko 749 miliona dinara”, naveli su u Poreskoj upravi.\n“Mislim da je to loš signal i da Srbija treba da ide u pravcu ne dodatnog raslojavanja društva, nego smanjivanja socijalnih razlika, a verujem da je broj onih mladih ljudi koji će od toga imati neposredne koristi mali. S druge strane, postavlja se pitanje da li je uopšte potrebno davati nekakve poreske olakšice onima koji u našim uslovima predstavljaju zapravo vrlo dobro situirane ljude, dakle one koji primaju preko 250.000 dinara mesečno”, rekao je Šoškić za Euronews Srbija.\nOznakeBraničevski okrug Nebojša Atanacković počasni predsednik Poreska povlastice Unije poslodavaca Srbije UPS


Oliveru Ivanoviću traži izuzeće sudije Albanca | Radio Kosovska Mitrovica\nOliveru Ivanoviću traži izuzeće sudije Albanca\n23. September, 2016 16:07 |\nO žalbi na presudu lideru građanske inicijative SDP Oliveru Ivanoviću pred Apelacionim sudom u Prištini odlučivaće i jedan sudija kosovski Albanac, čije je izuzeće zatražila odbrana.\nAdvokat Nebojša Vlajić izjavio je Tanjugu da ono što za sada znaju u Ivanovićevoj odbrani jeste da je predsednik veća međunarodni sudija Euleksa, ali i da je jedan član veća lokalni sudija – Albanac, zbog čega su podneli zahtev Apelacionom sudu da veće bude sastavljeno isključivo od međunarodnih sudija.\n“Smatramo da lokalni sudija u ovom predmetu ne može da odlučuje. Euleks je osnovao misiju upravo zbog toga da bi presuđivao predmete za koje se smatra da lokalno pravosuđe nije u stanju, a to su oni predmeti koji uključuju različite nacionalnosti, predmeti gde je krivično delo učinjeno na štetu jedne nacionalnosti od pripadnika druge, kao i ratne zločine”, objasnio je Vlajić.\nDodao je da je ovaj predmet spada upravo u tu grupu predmeta i da smatra da lokalno pravosuđe, odnosno lokalne sudije, ne treba da u njemu učestvuju.\n“Kakva će biti odluka po našem zahtevu, ostaje da se vidi. Mi lično ne sumnjamo ni u jednog sudiju, ni međunarodnog ni lokalnog, ali objektivno, činjenice da je sudija Albanac čine ga nepodobnim da nepristrasno odlučuje u ovom predmetu”, ocenio je Vlajić.\nOdbrana Olivera Ivanovića uložila je krajem aprila žalbu na presudu kojom je Ivanović, početkom godine, osuđen na devet godina zatvora za krivično delo ratnog zločina koji je počinjen 1999. godine u Kosovskoj Mitrovici.\nIvanovićeva odbrana smatra da je po sredi politički motivisan proces, a on se u zatvoru nalazi od 27. januara 2014. godine.


Novozelandska medijska grupa prodata za jedan dolar – Krstarica\nBeta 25. maja 2020. 09:30\nJedna od najvećih novozelandskih medijskih grupa „Staf“ (Stuff), koja je u finansijskim teškoćama, prodaje se za jedan dolar generalnoj direktorki firme, javili su danas vlasnici.\nOrganizacija Staf Limited štampa veliki broj dnevnih listova u zemlji i vodi popularni informacioni vebsajt pod istim imenom. Zapošljava oko 900 ljudi, uključujući 400 novinara.\nStaf, u vlasništvu australijske firme Najn entertejnment (Nine Entertainment), imao je teškoće i pre nego što je udarila pandemija korona virusa a od tada je zabeležen ogroman pad u prihodima od oglašavanja.\nAustralijska firma Najn entertejnment je u saopštenju australijskoj berzi navela da će Staf biti prodat generalnoj direktorki Šinejd Bušer za simbolični jedan dolar a transakcija će biti završena do kraja meseca.\n„Uvek smo rekli da verujemo da je važno da Staf ima lokalno vlasništvo i naše je čvrso mišljenje da je ovo najbolji rezultat za konkurenciju i potrošače na Novom Zelandu“, rekao je generalni direktor firme Najn Hju Marks.\nBaučer je rekla da je oduševljena pozitivnom reakcijom na koju je naišla posle objave o kupovini.\n„Jako sam srećna, osećam olakšanje i ponos, bile su vrlo intenzivne dve nedelje dok se nije stiglo do finiša, rekla je ona.\nBaučer (49) počela je karijeru kao izveštač za list Pres u Krajstčerču a kasnije je pomogla u predvodjenju nekih digitalnih inovacija kompanije.\nOna je rekla da za sada nema planove za smanjenje osoblja ili zatvaranje listova, dodajući da promena vlasničtva nije čarobni štapić da izleči probleme sa kojima se suočavaju Staf i druge medijske kompanije.\nRekla je da će pokušati da poveća prihode od onlajn korisnika.\nSporazumom se okončavaju napori rivalske medijske kompanije NZME da kupi Staf.\nFirma Najn je navela da će u okviru dogovora zadržati vlasništvo štamparije u Velingtonu koju će iznajmljivati kompaniji Staf, takodje će joj pripasti deo dobiti od nedavne prodaje firme čerke „Staf fajber“ (Stuff Fibre) internet projvajder.\nVećina novozelandskih medijskih kompanija su u teškoćama od dolaska pandemije. Staf je privremeno smanjio plate zaposlenim a NZME je najavio planove ukidanja 200 radnih mesta.\nProšlog meseca nemačka firma Bauer Media zatvorila je svoje operacije na Novom Zelandu i prestala da izdaje veliki broj časopisa u zemlji. Televizija MediaWorks objavila je danas da će 130 radnih mesta biti ukinuto.


NovostiEu i Svijet\nOčekuje se da će policija danas izaći s prvim rezultatima istrage o nesreći, ali u poduzeću ocjenjuju da je do nje došlo ljudskom greškom\nBroj poginulih u nesreći koja se jučer ujutro dogodila u hemijskoj tvornici u slovenskom Kočevju povećao se na šest, nakon što je sinoć u ljubljanskom Kliničkom centru umro jedan od dvojice radnika koji su u eksploziji i požaru dobili teške opekline, potvrdio je direktor firme Melamin Srečko Štefanič.\nOčekuje se da će policija danas izaći s prvim rezultatima istrage o nesreći, ali u poduzeću ocjenjuju da je do nje došlo ljudskom greškom.\nUzrok za tragični događaj najvjerovatnije je ljudska greška jednog od zaposlenih, do koje je došlo prilikom prepumpavanja sirovine u skladišni prostor, kazao je još jučer Štefanič, dodavši da je došlo do tragične zabune, odnosno zamjene dviju sirovina.\nU nesreći su poginuli jedna osoba zaposlena u Melaminu, firmi koja proizvodi melaminske smole koje se koriste u hemijskoj, papirnoj, gumarskoj i građevinskoj industriji, te petero radnika jedne firme iz Ljubljane koji su u prostoru gdje je došlo do eksplozije trebali popraviti elektroinstalacije, prenosi Hina.\nUslovi na granicama Austrije: Turističko putovanje iz trećih zemalja\nUdružili se Hrvati, Srbi, Bosanci i Slovenci pa za 32.400 eura krijumačarili migrante…\nAustrija: Hoće li vlada iduće sedmice uvesti obavezno cjepljenje?


Crnadak: Neizvesno kada će vlast u BiH biti formirana\nTanjug 23. septembra 2019. 14:29\nNJUJORK/SARAJEVO – Ministar inostranih poslova BiH, Igor Crnadak, započeo je učešće na 74. zasedanju GS UN u Njujorku učešćem na neformalnom radnom sastanku posvećenom Zapadnom Balkanu, gde je rekao da je u ovom trenutku nemoguće proceniti kada će vlast na svim nivoima u BiH biti formirana.\nDomaćin tog sastanka bila je visoka predstavnica Evropske unije za spoljnu i bezbednosnu politiku Federika Mogerini, a glavne teme nastavak evropskog puta regiona, kao i odnosi u regionu\nGovoreći o situaciji u BiH, ministar Crnadak je istakao da je u narednom periodu najvažnije da se u BiH uvede stvarna vladavina prava, posebno u smislu ostvarivanja rezultata u borbi protiv korupcije i obezbeđivanja poštenih izbora na kojima bi građani mogli slobodno da se izjasne, bez izlaganja pritiscima i pretnjama.\nMinistar Crnadak je naglasio da su „svi u BiH svesni da napretka ka Evropskoj uniji neće biti bez formiranja vlasti na svim nivoima, te da su stranke koje su pregovarale o vlasti u prethodnih 11 meseci izgubile previše dragocenog vremena i stvorile veoma negativnu političku atmosferu, kao i da je u ovom trenutku nemoguće proceniti kad će vlast biti formirana“, prenela je sarajevska N1 tv.\nTakođe je naglasio da su se kao rezultat takvih odnosa pojavile „antiustavne i antievropske političke inicijative koje su dodatno uznemirile javnost, te je pozvao Evropsku uniju da svaku takvu inicijativu osudi i odbaci.\nMinistar je izrazio nadu da će konačan dogovor Beograda i Prištine biti postignut u najskorije vreme, te izrazio podršku napretku u sprovođenju reformi i na evropskom putu svih učesnika evropskog procesa na Zapadnom Balkanu.\nSvoje učešće na GS UN Crnadak nastavlja danas sastancima sa funkcionerima Ujedinjenih nacija, te sastankom sa ministrom inostranih poslova Maršalskih Ostrva na kojem će biti potpisan Sporazum o uspostavljanju diplomatskih odnosa.\nPored ministra Crnatka, na sastanku su učestvovali premijer Severne Makedonije Zoran Zaev, prvi potpredsednik vlade i ministar spoljnih poslova Srbije Ivica Dačić, ministar inostranih poslova Crne Gore Srđan Darmanović, ministar inostranih poslova Albanije Gent Čakaj, kao i kosovski predsednik Hašim Tači.\nS obzirom na to da se radilo o jednom od poslednjih sastanaka sa Federikom Mogerini na njenoj funkciji visoke predstavnice EU za spoljnu i bezbednosnu politiku, ministar Crnadak je zahvalio za dosadašnju saradnju i izrazio nadu da će region nastaviti sa napretkom ka Evropskoj uniji nakon značajnih pomaka koji su napravljeni u periodu rada odlazeće Evropske komisije.


Vladi TK i premijeru dodijeljena zahvalnica SABNOR-a – Glas TK – Vaše najdraže novine\nVladi TK i premijeru dodijeljena zahvalnica SABNOR-a\n16. Septembra 2017. redakcija\nZa doprinos i iskazano razumijevanje, te pruženu pomoć u organizaciji obilježavanja 27. jula i 76. godišnjice ustanka naroda Bosne i Hercegovine u Drugom svjetskom ratu Savez antifašista i boraca Narodno oslobodilačkog rata Tuzlanskog kantona je Vladi i premijeru Tuzlanskog kantona Begi Gutiću uputio riječi zahvale.\nOvogodišnja centralna manifestacija za Tuzlanski kanton je održana 27. jula na Srnici kod Banovića, kod Spomen-obilježja Drugog korpusa Armije RBiH, a 29. jula je organizovan i tradicionalni Marš ”Tragom Oblasnog vojnog štaba Tuzla-Šekovići”, u kome je učestvovalo oko 150 članova SABNOR-a iz većine općina Tuzlanskog kantona.\n”Imajući na umu specifičnost ovogodišnjih uslova za finansijsku podršku aktivnostima ove vrste, da nije bilo Vašeg ličnog i razumijevanja Vlade TK da nam se finansijski pomogne i da, tako, održimo tradiciju sigurno bismo bili prisiljeni da redukujemo ili, čak, izostavimo neke od aktivnosti koje tradicionalno organizujemo. Sredstva koja ste nam dodijelili za ovu svrhu, omogućila su kantonalnoj i općinskoj organizaciji SABNOR-a Banovića da uspješno organizuju i provedu planirane aktivnosti. Zbog toga se, gospodine Premijeru, koristim ovom prilikom da Vam se najiskrenije zahvalim na razumijevanju i pomoći”, navodi se u dopisu Saveza antifašista i boraca narodnooslobodilačkog rata u Bosni i Hercegovini Tuzlanskog kantona.\n← BiH bogata crnim zlatom – Samo u Orašju ima nafte vrijedne 22,8 milijardi KM\nStrani vozači izvan BiH poštuju zakon, dok u BiH krše zabrane jer nema sankcija →


STRAUSS ADRIATIC: SVAKODNEVNO UNAPREĐIVANJE POSLOVANJA\nStrauss Adriatic posluje na tržištu Srbije više od 25 godina i zapošljava preko 250 ljudi. Poštujući korporativne vrednosti sistema, a koje su inkorporirane u svaki segment rada, kompanija kontinuirano ulaže u svoje zaposlene koji su srž stabilnosti poslovanja.\nKaizen: recept za uspešno poslovanje\nDa bi svi zaposleni imali jednake uslove za profesionalni razvoj, kompanija Strauss Adriatic je počela da primenjuje Kaizen – japansku filozofiju poslovanja koja se zasniva na principu da sve aspekte poslovanja treba stalno unapređivati, uz optimalnu upotrebu svih raspoloživih resursa i sa akcentom na razvoju ljudskih kvaliteta. ‘Kaizen menadžment’ je okosnica uspeha japanskih kompanija, čiji model poslovanja predstavlja uzor za privrednike i preduzetnike širom sveta, na putu ka uspešnosti. Na našim prostorima, kompanija Strauss Adriatic je među prvima u Srbiji počela sa primenom ove filozofije, i to 2010. godine, kada su počele prve obuke.\nKaizen je uspeo da motiviše zaposlene da daju predloge najboljih rešenja za određene probleme sa kojima se susreću tokom radnog procesa, bez obzira na to da li je reč o menadžmentu, radnicima u fabrici ili osoblju za održavanje higijene prostorija. Bilo je izazovno motivisati više od 250 zaposlenih u kompaniji Strauss Adriatic da u svakom delu ličnog poslovnog delovanja sprovode Kaizen, tako da je njegova implementacija krenula od sektora proizvodnje. Prve realizovane korekcije odnosile su se na izmenu dotadašnjeg načina rada ili određenih procedura koje su zaposleni prepoznali kao prepreku u radu i zajedničkim snagama prevazišli. Oprema koja je bila oštećena popravljena je i dovedena u upotrebljivo stanje, a ona koja je uništena, zamenjena je novom. Radi lakšeg i bržeg snalaženja, postavljena su brojna uputstva i table koje jasno ukazuju na to kako se neki deo opreme koristi, gde šta stoji i ko je zadužen za određen sektor. Najveća prednost koju Kaizen nudi jeste i činjenica da njegova primena ne zahteva velika ulaganja, a pruža veliki rast produktivnosti i smanjenje količine otpada.\nNa osnovu razvijene Kaizen filozofije, došao je i predlog da se kafena plevica – nus proizvod iz procesa prerade kafe, koristi kao biomasa za grejanje kompletnog pogona i administrativnog dela fabrike u Šimanovcima. Korišćenje briketa plevice kao energenta pruža ne samo finansijski, već i ekološki benefit, jer je njihovom upotrebom smanjena emisija ugljen dioksida za čak 11%, sami produkti sagoveranja biomase su bez štetnog uticaja na okolinu i rešava se pitanje odlaganja otpada.\nKako Kaizen predstavlja kontinuiran proces, a u skladu sa kovanicom nastalom od reči kai, što znači promena i zen sa značenjem boljitak, ideja vodilja uvođenja Kaizen menadžmenta u Strauss-u bilo je poboljšanje uslova rada, povećanje produktivnosti i bezbednosti, uređenje prostora, ali i unapređenje komunikacije među zaposlenima. Sveobuhvatnom sinergijom i željom za unapređenjem uslova rada, zaposleni u kompaniji Strauss Adriatic ne samo da su uspeli da ostvare zacrtane ciljeve, već i kontinuirano rade na tome da dodatno poboljšaju poslovanje.\nLean Six Sigma filozofija poslovanja za razvoj korporativne kulture\nStrauss Adriatic je dobitnik specijalne nagrade za Posvećenost i rezultate u razvoju talenata, koju dodeljuje međunarodna kompanija za Executive Search Stanton Chase, i to za program Green Belt u okviru Lean Six Sigma filozofije poslovanja. Tako se u kompaniji koriste alati i tehnike za kreiranje i promenu kulture u cilju sprovođenja dobre prakse i veći je fokus na potrebama kupaca i procesnom pristupu poslovanju, dok je Six Sigma pristup zasnovan na podacima koji se koriste za identifikaciju i otklanjanje nedostataka uz pomoć statistike. Kombinovanjem Lean & Six Sigma unapređuju se procesi u kompaniji što sve dovodi do raznih benefita, kako na polju profitabilnosti, tako i na polju zadovoljstva zaposlenih ali i svih stejkholdera.\nU kompaniji Strauss Adriatic, odvažno se krenulo od najvišeg nivoa implementacije konstantnog poboljšanja koji se često naziva i Performance excellence (besprekorno izvođenje), i to zahvaljujući već postojećim dobrim međuljudskim odnosima i kvalitetnoj radnoj atmosferi. Zaposleni svakodnevno poboljšavaju način rada i procese, jer su ohrabreni da otvoreno diskutuju, rešavaju probleme i prevazilaze greške. Sektori međusobno sarađuju, ciljevi su im usklađeni i svi zajedno vode ka ostvarenju zajedničkih strateških ciljeva.\nEfikasno ostvarujemo potencijale zaposlenih\nBriga o zaposlenima nije samo floskula i ne može se razviti preko noći. To je program koji treba da se razvija od prvog dana, kako bi pravilno funkcionisao i mogao da pruži odgovarajuću zaštitu u svakom trenutku. Zato, kada dođe vreme krize, zaposleni znaju da će poslodavac da ih zaštiti. Upravo su na samom početku pandemije virusa COVID-19, kroz transparentnu komunikaciju i jasnu organizaciju poslovanja, mogli da svedoče podršci koju im pruža Strauss Adriatic: formiran je Krizni tim koji je, u direktnim dogovorima sa top menadžmentom, brzo i lako mogao da tretira, usvaja i implementira predloge u organizaciji posla. Fokus je bio na tome da se omogući najviši mogući stepen bezbednosti zaposlenih i, zahvaljujući tome, kompanija uspešno prevazilazi izazove pandemije i radi u sigurnom okruženju.\nOsim sistematskih pregleda koji se organizuju godinama unazad, kompanija je pronašla još jedan način na koji će unaprediti opšte zdravstveno stanje svojih zaposlenih, a koji se tiče mentalnog zdravlja. Zarad uspešnog dostizanja ravnoteže između profesionalnog i privatnog života kod svakog člana tima, od oktobra, predstavljena je mogućnost anonimnog korišćenja programa podrške mentalnom zdravlju kroz edukativnu platformu, psihološko savetovanje i telefonsku pomoć. Na jednom mestu, moguće je pronaći odgovore na pitanja koja se tiču roditeljstva, porodice, poslovnih odnosa, ličnog razvoja, kao i opšteg poboljšanja kvaliteta života.\nUlažemo u karijerni razvoj vrednih studenata\nStrauss Adriatic kontinuirano ulaže u napredak svojih zaposlenih, ali takođe ulaže i u perspektivne mlade ljude koji žele da grade svoju karijeru. Praktične veštine su mladi sticali i ranije u ovoj kompaniji, kroz seminarske radove, praktičan i istraživački rad, uz pomoć mentora koji posvećeno prate napredovanje svojih praktikanata, a sada je organizovan i program letnje prakse za studente završnih godina. Tokom tri meseca, koliko traje ovaj program, studenti imaju priliku da se upoznaju sa organizacionom strukturom kompanije, njenom strateškom orijentacijom, ali najvažnije je to što mogu aktivno da sudeluju u operativnim aktivnostima, od poseta terenu do rada u kancelariji i upoznavanja sa internim procedurama. Polaznici tako dobijaju nova znanja i vredno iskustvo već tokom studija i tako se, rešavajući svoje prve poslovne zadatke, pripremaju za nastavak svoje karijere. Na kraju programa, praktikanti koji se posebno istaknu u radu, imaju mogućnost zaposlenja ukoliko se otvori novo radno mesto.\nKada je reč o kriterijumima koje je važno da praktikanti zadovoljavaju, glavni fokus je stavljen na motivaciju. Iskustvo nije od presudne važnosti, jer njega tek treba da steknu radom u kompaniji. Prilikom procesa selekcije kadrova, od presudnog značaja je bilo da vrednosti kandidata istovremeno budu i vrednosti kompanije. Radoznalost, želja za učenjem i konstantnim usavršavanjem, lepo vaspitanje i pozitivan stav, bili su odlučujući faktori. Ukoliko su oni ispunjeni, dalje je mnogo lakše upoznati mlade sa specifičnim poslovnim procedurama i pomoći im da lakše obave svoje prve poslovne zadatke, što je osnovni cilj praktikantskog staža. Dopuna akademskog znanja kroz rad i upoznavanje sa savremenim načinom rada, značajno doprinose sticanju znanja za dalje usavršavanje i razvoj karijere.\nUloga mentora u ovom procesu je od velikog značaja, s obzirom na to da oni vrše evaluaciju studenata, koja je od presudnog značaja za donošenje odluke o njihovom zapošljavanju. Bez obzira na to da li je neko radno mesto već otvoreno ili će biti prilike u budućnosti, uvek se daje prednost praktikantu kod kojeg je prepoznata želja za napretkom i razvojem, iskrena motivacija za učenje i proširivanje sopstvenih vidika, kao i spremnost i odlučnost u preuzimanju inicijative.


LSV | Država da sankcioniše ekstremiste\nNovi Sad, 23. februar 2018 - Liga socijaldemokrata Vojvodine najoštrije osuđuje politiku pretnji i zastrašivanja koja se poslednjih dana vodi protiv pojedinih nevladinih organizacija u Beogradu.\nRano jutros su na vratima Kuće ljudskih prava osvanule nalepnice sa natpisima „Zatvoreno od 4. marta“ i „Strani agenti“.\nProšlost nas uči da je od ovakvih poruka do nasilnih akcija veoma kratak put.\nNažalost, reakcija državnih organa je prilikom ranijih sličnih incidenata izostala.\nTražimo da se odgovorni za ove incidente privedu licu pravde i da se pošalje jasna poruke ekstremističkim organizacijama.\nNedelovanje nadležnih organa smatramo nedopustivim!


Kompletan specijalistički pregled ortodonta, uzimanje otiska i analiza modela! Po HITdoktor ceni 1500 rsd - HitDoktor.com grupna kupovina\nKompletan specijalistički pregled ortodonta, uzimanje otiska i analiza modela! Po HITdoktor ceni 1500 rsd\nOdlazak kod stomatologa više ne mora značiti bolne intervencije od kojih se preznojite svaki put kada sednete na stolicu u stomatološkoj ordinaciji. Razvojem tehnologije došlo se do načina da se sve stomatološke intervencije rade bezbolno a sve u cilju zadovoljstva korisnika stomatoloških usluga. Preventiva je pola puta to zdravih zuba i trebalo bi je praktikovati do 3 puta godišnje. Pored ove preventive, neophodno je i pravilno održavati svakodnevnu higijenu z\n· Kompletan specijalistički pregled ortodonta\n· Uzimanje otiska\n· Analiza modela


Foto: SNP | SNP će podržati Krivokapićevu Vladu\nSrna 30.11.2020 14:28\nPODGORICA - Glavni odbor Socijalističke narodne partije (SNP) Crne Gore jednoglasno je danas podržao preporuku stranačkog Izvršnog odbora o podršci izglasavanju nove Vlade Crne Gore, shodno dogovoru predstavnika SNP-a i predsjednika poslaničkih klubova sa mandatarom Zdravkom Krivokapićem.\nIz SNP-a je saopšteno da je na ovaj način Glavni odbor na elektronskoj sjednici dao ovlašćenje svojim poslanicima u Skupštini Crne Gore da glasaju za personalni sastav nove Vlade.\n"Glavni odbor je ovim činom uputio jasnu poruku javnosti da je 30. avgusta ostvarena velika pobjeda, a formiranjem nove Vlade otjelotvoriće se ono što je narod čekao gotovo tri decenije. To znači da počinje proces demontaže i razvlašćivanja DPS-a, a samim tim i do stvaranja uslova da se uđe u suštinski proces promjena u našoj državi", ističe se u saopštenju.\nOd nove Vlade SNP očekuje da učini sve kako bi se poboljšao kvalitet života građana, kao i uspostavljanje pravnog poretka u kojem neće biti diskriminacije po bilo kom osnovu.\nMandatar Zdravko Krivokapić predstavio je 27. novembra sastav nove crnogorske vlade u kojoj će na 12 ministarskih funkcija biti vanstranačke ličnosti, dok će potpredsjednik vlade biti lider Građanskog pokreta URA Dritan Abazović.


Unapređena aplikacija "Beograd priča"\nUnapređena aplikacija “Beograd priča”\nAplikacije / 02. 10. 2013. / Bloger: damir\nU julu smo pisali o aplikaciji za mobilne telefone “Beograd priča”, koju su zajedničkim snagama realizovale Turistička organizacija Beograda i kompanija Telekom Srbija.\nReč je o aplikaciji kod koje je nakon preuzimanja i pokretanja dovoljno podići kameru pametnog telefona, nakon čega pomoću koncepta “proširene stvarnosti” na ekranu se pojavljuju informacije o nazivu i udaljenosti lokacija u njegovoj blizini.\nNakon izbora željene lokacije, otvara se kratak istorijski prikaz i audio naracija, tako da posetilac može da se usredsredi na arhitekturu građevina, a da pritom ne mora da gleda u ekran telefona. Pomoću ucrtanih ruta koje povezuju lokacije kao posebne celine, moguće je unapred isplanirati razgledanje grada.\nKrajem septembra je aplikacija dobila svoju unapređenu verziju obogaćenu novim lokacijama i zanimljivostima o najznačajnijim znamenitostima Beograda. Aplikacija sada “pokriva” i Beogradsku tvrđavu, Bogorodičinu crkvu, Spomenik neznanom junaku i još 15 drugih znamenitosti.\nAplikacija “Beograd priča” obogaćena je i novim rutama “Šetnja starim Zemunom”, “Pogled sa Avale”, “Kroz beogradske muzeje”, kao i kategorijom “Zanimljivosti” u kojoj su ispričane anegdote o istorijskim građevinama i ličnostima koje su učestvovale u stvaranju bogate istorije grada Beograda.\nTokom prvih nedelju dana od objavljivanja, aplikaciju je preuzelo 5.000 korisnika, a do sada je već imala više od 12.000 preuzimanja sa Google Play Store-a.\n“Novi Sad priča”\nKao što je bilo najavljeno, nakon što se aplikacija “Beograd priča” pokazala vrlo uspešnom, objavljena je i aplikacija “Novi Sad priča”, koja radi na istom principu kao njena prethodnica. Ovde možete preuzeti aplikaciju “Novi Sad priča”.\n“Beograd priča” – vodič kroz Beograd\nPredstavljena aplikacija “Niš priča”\nNova Telenor aplikacija 111 Meni\nPreuzmite besplatnu aplikaciju “mt:s kalendar”\nDeo Beograda i Pančevo dobijaju ultra brzi Vip internet\naplikacija beograd aplikacija novi sad beograd prica novi sad prica telekom srbija aplikacija


RASKRINKAN Pregazio mladića s kojim je vozio drva, a onda pokušao da laže policiju - Opcija\n01-05-2018 Hronika, Vijesti\nZbog sumnje da je, najvjerovatnije slučajno, autom udario dve godine starijeg mladića sa kojim je prevozio drva, uhapšen je Dragiša G. iz Laktaša, koji je, umjesto da to prijavi, rekao da je mladića pretukla nepoznata osoba.\nU Policijskoj upravi Banjaluka su rekli da im je u nedjelju prijavljeno da je dvadesetdvogodišnjak zadobio povrede od nepoznate osobe u mjestu Motike, a da mu je pomoć nakon toga ukazao D. G. koji ga je prevezao do kuće, a zatim pozvao Hitnu pomoć koja ga je prevezla u UKC Republike Srpske, gdje je zadržan na liječenju.\nRadeći na slučaju, policija je dan kasnije utvrdila da je istina drugačija i da je mladić povrede zadobio u saobraćajnoj nesreći, te su u ponedjeljak uveče uhapsili osumnjičenog Dragišu G.\n“Utvrđeno je da povrijeđeni nije zadobio povrede u tuči, već se D.G. sumnjiči da mu je teretnim vozilom marke „VW kedi“ nanio povrede tokom prevoza ogrevnog drveta na lokalnom putu Dragočaj-Motike”, rekli su u PU Banjaluka.\nOn se sumnjiči da je počinio krivično djelo ugrožavanje javnog saobraćaja.\n“Sve dalje mjere i radnje prema njemu preduzimaće se po instrukciji dežurnog okružnog javnog tužioca Okružnog javnog tužilaštva Banjaluka Slobodana Salića koji je danas zajedno sa policijskim službenicima i vještakom saobraćajne struke Nedeljkom Vučenom, izašao na lice mjesta, gdje se dogodila saobraćajna nezgoda”, rekli su u policiji.\nNezvanično saznajemo da je povrijeđeni mladić u teškom stanju u bolnici, a da je osumnjičeni u policiji priznao šta se zapravo dogodilo tog dana.


10 lokacija u Beogradu - Aktuelnosti - UNIVEREXPORT\nCeo grad je naš komšiluk!\nUniverexport se sada nalazi na 10 lokacija u Beogradu. Dorćol, Zvezdara, Vračar, Banjica, Novi Beograd i Mirijevski bulevar delovi su grada u kojima se nalaze prodavnice najvećeg domaćeg trgovinskog lanca u Srbiji. 30 godina postojanja koje slavimo ove godine, obeležavamo širenjem svoje maloprodajne mreže i na teritoriji glavnog grada. Univerexport za ovih 30 godina je postao mnogo više od prodavnice u kojoj možete kupiti sve što želite:\n- zajedno sa trgovinskim lancem Trgopromet sa severa Vojvodine ima ukupno 156 prodavnica širom Vojvodine i Beogradu\n- poseduje sopstvenu mesnu industriju AD Bačka odakle sveže meso do polica radnji stiže za 48 sati. Meso je odličnog kontrolisanog kvaliteta i može se kupiti isključivo u našim radnjama\n- ima svoje organske zasade u selu Lipar u Vojvodini, odakle stižu prvoklasna hladno ceđena ulja i brašno\n- proizvodi svoja vina sa etiketom Vučurević uz potpuno prirodan proces proizvodnje: suvo oranž vino i suvo crveno vino\n- među ličnom proizvodnjom nalazi se i pršut Vučurević - ručno pravljen proizvod od posebno gajenih svinja, sušen na svežini vazduha, bez dima\nOve proizvode koje i sami konzumiramo i dajemo našoj deci, a potom ih plasiramo u prodaju preko mreže naših prodavnica, kao i sve drugo što vam je potrebno za kupovinu možete pronaći u Beogradu na sledećim adresama:\nNovi Beograd: Jurija Gagarina 20-O, Nehruova 68b\nBanjica: Crnotravska 7-9\nDorćol: Žorža Klemansoa 19, Šajkaška 20\nZvezdara: Živka Davidovića 86, Đurićeva 5\nVračar: Rudnička 1, Južni Bulevar 112


Sanacija objekta stare sale za fizičko | M novine Sremski informativni portal\nM novine Sremski informativni portal > Izdvojena vest > Sanacija objekta stare sale za fizičko\nU gradskoj OŠ „Zmaj Jova Jovanović“ završeni su planirani radovi na zgradi u kojoj se ranije nalazila fiskulturna sala. Od Pokrajinskog sekretarijata za sport i omladinu dobijeno je 1,5 miliona dinara koji su utrošeni za radove na pretresanju krova, zamenu krovnih dasaka, ali i postavljanje novog crepa na delu krova. Postavljene su OSB ploče i vodonepropusna folija, tako da su sanirana mesta na krovu koja su prokišnjavala.\n– Zamenjeni su i oluci, postavljena PVC stolarija na četiri velika prozora i dva mala. Ovu salu planiramo da koristimo u budućnosti, ukoliko nam se odobri aplikacija za jednosmenski rad. Ovo su spoljašnji radovi, a sad bi trebalo malo srediti i unutrašnjost, okrečiti fasadu – kaže direktorka škole Žaklina Negovanović.\nOna je pohvalila i izuzetno dobru saradnju OŠ „Zmaj Jova Jovanović“ sa lokalnom samoupravom, koja ima razumevanja za potrebe ove škole i nastave. Kako su realizovani radovi, proveravao je na terenu prvi čovek rumske opštine Slađan Mančić i načelnik Opštinske uprave Dušan Ljubišić. Slađan Mančić je istakao da su sredstvima dobijenim od Pokrajine realizovani radovi koji dosta znače za očuvanje ovog objekta.\n– Mi smo se uverili da su dobijena sredstva adekvatno potrošena, počev od sanacije krova, postavljanja oluka, zamene stolarije i presecanja vlage u zidovima. Predstoje dodatna ulaganja i mi ćemo se truditi da se uradi, kako fasada, tako i unutrašnjost ove sale. Ovaj objekat je moguće koristiti kao dodatnu salu za fizičko, ako škola pređe na sistem rada u jednoj smeni – ukazao je Slađan Mančić.\nOn je dodao da lokalna samouprava u budžetu, na poziciji za ulaganje u objekte osnovnog obrazovanja, ima 14,5 miliona dinara. Slađan Mančić je ukazao i da, posle nabavke računarske opreme za sve srednje škole, sledi i nabavka za osnovne škole.\n– Stekli su se uslovi da se nabavka ponovi, što znači da neće biti nikakvih problema da i osnovne škole dobiju računarsku opremu koju su tražili, jer im je potrebna za rad – kaže Slađan Mančić.


Ministarka postala hit na internetu zbog biografije (FOTO)\nN.N. 30.01.2017 20:22\nNovoizabrani ministar obrazovanja Unsko-sanskog kantona, Sanela Ćenanović, preko noći je postala popularna.\nĆeranićeva je slavu stekla zbog “zanimljive” biografije koja se brzinom svjetlosti proširila regionom.\nNaime, na 15. vanrednoj sjednici Skupštine Unsko-sanskog kantona premijer USK Husein Rošić predložio je smjenjivanje starih i imenovanje novih ministara. Nova garnitura ministara je izabrana natpolovičnom većinom glasova zastupnika, prenosi portal "Srpskacafe.com".\nPremijer Rošić je najavio da će nova izvršna vlast nastaviti da radi na sveukupnom poboljšanju prilika u ovom Kantonu.\nOnda je, u medijima u Unsko-sanskog kantona, “eksplodirala” sporna biografija Sanele Ćenanović.\nOna je, prema podacima dostupnim iz njene biografije koju je predala Skupštini Unsko-sanskog kantona, diplomirala na Ekonomskom fakultetu u Bihaću, a od 2007. godine radi u privatnom preduzeću zajedno sa suprugom. Tvrdi da su počeli sa radom u proizvodnji za inostrano tržište. 2012. godine formirana je nova poslovna jedinica koja se bavi organizacijom vjenčanja i drugih poslova.\n"Za biografiju zaista nemam komentar. Ja smatram ukoliko u privatnom sektoru mogu nešto postići, da to bude u savršenom redu, onda smatram da i ovdje mogu postići svašta nešto", rekla je ministarka.\nĆenanovićeva je kadar Saveza za bolju budućnost, a na lokalnim izborima 2016. godine bila je kandidat za Gradsko vijeće Bihaća. U gradsko vijeće nije ušla, ali je bila treća na SBB-ovoj listi, sa 256 glasova.


Savetovanje o problematici divljih deponija na inicijativu EP Vrbasa | Oko Nas\nSavetovanje o problematici divljih deponija na inicijativu EP Vrbasa\n04/03/2021 Oko nas\nU Vrbasu je , u organizaciji Ekološkog pokreta vrbasa održano savetovanje sa ciljem realizacije inicijative za održivo rešavanje problema deponija građevinskog otpada, koje se redom pretvaraju u divlja smetlišta mešanog otpada.\n„Glavni poticaj za saradnju poteklo je od Svetozara Živkovića, povratnika iz SAD, sa prebivalištem neposredno pored smetlišta u Bačkom Dobrom Polju u ulici Durmitorska, uz njegovu molbu da se ne stane na čišćenju, već da se na neki način dugoročno reši problem.\nGlavna podrška u pripremi sastanka stigla je od Igora Škundrića, direktora JKP Komunalac Vrbas, koji je, kako kaže, i pored postojanja poslovnog interesa u izvršenju i naplati posla čišćenja deponija od lokalne samouprave, shvatio primat javnog interesa i potrebu promene radnih obrazaci i prioriteta u ovom poslu, pomeranjem prema modelima rada iz principa cirkularne ekonomije.\nAnalizirajući problem, razvili smo ideju održivog rešenja građevinskih deponija, koju smo pretočili u inicijativu prema nosiocima vlasti u lokalu, pokrajini, kao i prema poslovnim operaterima.\nRazlog našoj inicijativi videli smo u beskrajnom čišćenju smeća, koje se iznova gomila van za to određenog mesta, što generiše lanac konstantnog nezadovoljstva građana ali i lokalne samouprave. Negativan uticaj vrši se na zemljište i ambijentalni vazduh, na zdravlje ljudi, na opštinski budžet, na habanje mehanizacije javno komunalnog preduzeća… što sve predugo traje i što smatramo neprihvatljivim i neodrživim za poreske obveznike.\nPotpunu ozbiljnost sastanku kroz procenu dostižnosti održivog rešavanja problema divljih deponija, dali su Brankica Tabak iz Pokrajinskog sekretarijata za urbanizam i životnu sredinu i Milan Glušac, zamenik predsednika Opštine, kao i Tatjana Miljanić, šefica službe Zaštite životne sredine u Karneks-u sa već spremnom donacijom sadnica od 100000 dinara. Od Glušca smo čuli da je za sanaciju divljih deponija opredeljeno dva milion dinara i još četiri za uređenje glavne deponije.\nGrađanin, dojavljivač, je objasnio život uz smrad deponije ispred kuće, bahatost svojih sunarodnika i urbano uređeni svet iz kojeg se vratio. Lokalna samouprava je prikazala troškove čišćenja divljih deponija i šta taj prostor može postati. Komunalci, tehničku spremnost i fleksibilnost prihvatanja novih ideja rada i poslovanja. Javna agencija za zoohigijenu i poljoprivredu – JAZIP, tematsku stručnost, Mesna zajednica BDP, kako se postaviti prema građanima i pravo pitanje – gde u međuvremenu s otpadom, Karneks da pomogne u sadnicama, organizaciji, timskom radu… Pa zatim, kompanija Univab iz Bg. kako otpad može postati resurs, uz kvalitetne mašine. Pokrajina, kako da pomogne kad utvrdimo gde su nam granice“, navodi se u saopštenju EP Vrbasa.\nPrethodni članak„Uzmi račun i pobedi“ -Vrbašanima za aktivnost 20.000 evraSledeći članak„Srbija u ritmu Evrope“ – Jana, Maša i Iva predstavnice opštine Vrbas


Građani i stručna javnost zaustavili projekat spalionice opasnog otpada u Zvorniku @ InfoBijeljina \nGrađani i stručna javnost zaustavili projekat spalionice opasnog otpada u Zvorniku\nGlavni razlog odbijanja zahtjeva jeste predviđena lokacija spalionice u naselje Karakaj koje broji 2828 stanovnika.\nCentar za životnu sredinu pozdravio je odluku o zaustavljanju izgradnje spalionice opasnog otpada u Zvorniku koja bi dovela do nemjerljive štete po zdravlje stanovnika ove opštine, kao i po životnu sredinu. Ovo postrojenje neće biti izgrađeno, jer je Ministarstvo za prostorno uređenje, građevinarstva i ekologiju Republike Srpske odbilo zahtjev firme MEDIC OTP za izgradnju nakon utvrđenih nedostataka koji projekat čine neosnovanim za nastavak procedure.\n"Glavni razlog odbijanja zahtjeva jeste predviđena lokacija spalionice u naselje Karakaj koje broji 2828 stanovnika. U neposrednoj blizini parcele koju je investitor namijenio za izgradnju objekta, nalazi se fabrika glinice Alumina u sklopu koje se nalazi vrtić, nekoliko privrednih subjekata, brojne kuće od kojih je najbliža na 150 metara udaljenosti od predviđene spalionice, škola i benzinska pumpa", kažu iz Centra za životnu sredinu.\nVeliki broj udruženja, pojedinaca i stručnjaka uputilo je primjedbe na pomenuti projekat nadležnom ministarstvu, i kako ističu iz Planinarsko ekološkog društva Korak, koje je među pokretačima inicijative za zaustavljanje ovog projekta, donesenom odlukom su zadovoljni.\n“S obzirom na sve okolnosti koje su pratile projekat, a uzimajući u obzir i stručna mišljenja na projekat koja smo uputili Ministarstvu u saradnji sa drugim organizacijama i pojedincima, zadovoljni smo odlukom i zahvaljujemo se svim angažovanim udruženjima, grupama i pojedincima koji su prepoznali značaj ove teme po zdravlje naših sugrađana i budućnost našeg grada i cijele regije te dali svoj doprinos u ostvarivanju ciljeva od zajedničkog opšteg interesa”, saopštili su iz PED Korak.\nMarko Mimić iz Sportskog ribolovnog udruženje “Bistro” Zvornik ističe da je područje Karakaja već dovoljno ugroženo aero zagađenjem, fabrikom glinice Alumina, veoma frekventnim saobraćajem te gradskom deponijom na obali Drine.\n“Za nas, kao udruženje ribolovaca, veliki problem bi bile i otpadne vode koje bi dospevale u Drinu. Sa druge strane, kao građanima, neprihvatljivo je bilo da se takav jedan objekat gradi u neposrednoj blizini vrtića, naselja i megamarketa. U moru ekoloških problema ovo je jedna mala pobeda, pre svega pobeda zdravog razuma. Da li je privremena ili ne to ostaje da vidimo. Vreme je pred nama, a i mi smo tu da pokušamo našoj deci sačuvati bar malo onoga što smo nasledili”, rekao je Mimić.\nCentar za životnu sredinu od početka je pratio razvoj situacije vezano za ovaj projekat, a predstavnici organizacije su iznijeli i primjedbe na projekat na javnoj raspravi koja je održana u martu u Zvorniku.\n“Bosna i Hercegovina trenutno na svojoj teritoriji nema prijavljenih spalionica otpada, pa je ovaj projekat bio pionirski pokušaj uvođenja rješenja za problem otpada. Drago nam je da je došlo do reakcije građana Zvornika i javnosti koji su pokazali svjesnost o štetnosti ovakvih projekata. Spalionice su zastarjeli sistemi koje su se nebrojeno puta pokazale još većom prijetnjom od deponija, pogotovo u nerazvijenim sredinama koje nemaju kapaciteta da regulišu zagađenje iz istih. Takav je slučaj i sada, jer u državi ne postoji institucija koja vrši mjerenja opasnih materija iz izduvnih gasova spalionice, što je preduslov za odgovarajući nadzor i praćenje”, ističe Milica Končar iz Centra za životnu sredinu.\nInvestitor MEDIC OTP je u decembru 2019. podnio zahtjev za odobravanje Studije uticaja na životnu sredinu za projekat postrojenja za termički tretman opasnog otpada u naselju Karakaj u gradu Zvorniku koja je stavljena na javnih uvid od 31. januara do 31. marta ove godine, kada je održana javna rasprava u opštini Zvornik. Na javnoj raspravi je izražena zabrinutost za opravdanost navedenog projekta i postavljen je veliki broj pitanja od kojih većina nije razriješena, jer sam investitor nije prisustvovao raspravi.\nPored brojnih organizacija i uduženja iz civilnog sektora, komentare na Studiju su dostavili Ministarstvo zdravlja i socijalne zaštite RS, Ministartstvo poljoprivrede, šumarstva i vodoprivrede RS, Republički zavod za zaštitu kulturno-istorijskog i prirodnog nasljeđa Republike Srpske kao i grad Zvornik te dvije mjesne zajednice. Pored toga, priloženi su rezultati ankete Gradske uprave Zvornik gdje je veliki broj građana iskazao nezadovoljstvo, što predstavlja pozitivan primjer djelovanja stručne javnosti koja se iskoristila svoju ekspetizu, ali i djelovanja lokalnog stanovništa koje se uključilo u ovaj proces.\nKK Radnik: Radovanoviću i Mihajloviću priključili se Ivanović i Rikić\nKoji vitamin vam nedostaje ako su mišići umorni, lako vas ulovi prehlada, loše ste raspoloženi?\nRegionalna administracija španske prijestonice Madrida naredila je blokade od po ...\nZenica: Zaraženo šest anesteziologa, rade se samo hitne operacije\nŠeranić: Ohrabruju podaci o broju oboljelih u posljednje tri sedmice\n„Razmišljamo o uvođenju oštrijih mjera u nekim lokalnim zajednicama“\nU Srpskoj koronom zaraženo još 98 osoba, prijavljen i jedan smrtni slučaj


Bošnjaci u Vijeću naroda RS: Deklaracija sadrži neutemeljene ocjene i stavove - Klix.ba\nBiH Bošnjaci u Vijeću naroda RS: Deklaracija sadrži neutemeljene ocjene i stavove\nBošnjaci u Vijeću naroda RS: Deklaracija sadrži neutemeljene ocjene i stavove\n5.11.2007. u 17:01\nKlub Bošnjaka u Vijeću naroda Republike Srpske (RS) nije prihvatio Deklaraciju koju je donijela Narodna skupština RS-a povodom najnovijih mjera visokog predstavnika, a u kojoj se između ostalog ističe da je Miroslav Lajčak odlukama od 19. oktobra prekoračio dejtonska ovlaštenja i izašao iz okvira Ustava BiH.\nKlub Bošnjaka je saopćio da Deklaracija sadrži veliki broj neutemeljenih političkih ocjena i stavova, ali da Klub Bošnjaka neće pokrenuti postupak zaštite vitalnog nacionalnog interesa jer je jedino Ustavni sud BiH mjerodavan da ocijeni da li se nekim zakonom povređuje Ustav BiH.\nOvaj klub je prihvatio stavove Upravnog odbora Vijeća za implementaciju mira kojim se daje podrška visokom predstavniku u njegovim nastojanjima da institucije BiH učini funkcionalnijim i efikasnijim radi bržeg kretanja BiH prema EU.\nU saopćenju se naglašava da Klub Bošnjaka podržava nastojanja državnih organa BiH, OHR-a i drugih u nastojanju da se nađe rješenje u novonastaloj situaciji i smire nastale tenzije.\nBilo je i krvi 47\nprije 4h 27m 81\nprije 5h 39m 240


Da bi proslavio svoj 95i rođendan, Bentley je napravio 15 unikatinih primeraka Mulsanne 95 special edition modela, sa materijalima inspirisanim Britanijom, koji će biti ekskluzivno dostupni samo kupcima iz iste...\nNapravljen je u proizvodnom pogonu u Crewe-u, 15 primeraka će biti inspirisani sa tri boje eksterijera koje su specijalno napravljene za ovu ediciju automobila: Britannia Blue, Empire Red, Oxford White. Paleta boja crvena, bela i plava su dopunjene dizajnerskim detaljima, kao što je poseban finiš na maskoti i 21oinčnim felnama.\nMulsanne 95 ima kabinu sa osvetljenim znakom "ninety Five" i zastavom. Tu je i amblem 95 na prednjih i zadnjim sedištima, kao i unikatni detalji od drveta. Ovi detalji su posebno izabrani od strane Bentley-a, a potiču sa kestena starog skoro 400 godina koji je 2007. pao u Lincolnshire-u tokom oluje.\nSpecijalna edicija je dostupna za poručivanje od danas.


Kurtoa: “Gol u gostima je od velikog značaja”\nGolman madridskog Reala Tibo Kurtoa najavio je uzvratni meč osmine finala Lige šampiona, rekavši da njegova ekipa ima veliku prednost pred taj duel.\n“Gol u gostima nam nestvarno puno znači u ovoj situaciji, iako je Lige šampiona uvijek nepredvidivo takmičenje. Borićemo se da odbranimo prednost i ostvarimo plasman u četvrtfinale” – rekao je Tibo Kurtoa za zvanični sajt Lige šampiona.\nUtakmica između Real Madrida i Atalante na programu je sutra od 21h. Madridski tim će braniti prednost od 1:0 stečenu u Bergamu.\nPrethodni članakGasperini: “Moramo pobijediti u Madridu”\nNaredni članakMarko Roze: “Promijenićemo neke stvari”


Obeležen početak predsedavanja Bugarske Savetu EU - European Western Balkans\nAutor EWB 16. 01. 2018. 17. 01. 2018.\nPočetak predsedavanja Bugarske Savetu EU; Foto: Tanjug / Sava Radovanović\nBEOGRAD – Ambasada Bugarske u Beogradu obelezila je danas pocetak šestomesečnog predsedavanja te zemlje Savetom EU.\nMinistarka za evropske integracije Jadranka Joksimović, koja je govorila na skupu zajedno sa šefom Delegacije u Srbiji Semom Fabricijem i ambasadorom Bugarske u Beogradu Ratkom Vlajkovim, poručila je da su očekivanja velika kada je reč o nastavku procesa proširenja EU.\nDodala je da u prilog tome ide i činjenica da su temu proširenja na svoju agendu stavile Bugarska, koja trenutno predsedava EU, ali i Austrija i Rumunija koje će nakon Bugarske biti predsedavajuće.\nTakođe, ističe Joksimović, pozitivno je Srbiju obradovala i izjava predsednika Evropske komisije Žan Kold Junkera da su Srbija i Crna Gora glavni kandidati sa Zapadnog Balkana za pristupanje EU, navodeći i 2025. godinu kao rok pristupanja.\n“Očekujem da će Strategija o proširenju EU, koja je najavljena za februar ove godine, sačuvati taj duh poruke Junkera i naglasiti ulogu Srbije i Crne Gore kao predvodnike ovog procesa, ali i dati šansu svim drugim aspirantima sa Zapadnog Balkana koje su u procesu”, rekla je Joksimović.\nNajavila je da će nakon donošenja Strategije o proširenju pocetkom februaru, u aprilu uslediti izveštaj o napretku pojedinih zemalja na putu ka EU, ali i Samit “EU-Zapadni Balkan” koji će biti održan 17. maja u Sofiji, za koje kaže da predstavljaju niz važnih događaja koji vraćaju u fokus pitanje proširenja EU, ali i sam Zapadni Balkan – gde se Srbija predstavlja kao jedan od najvažnijih kandidata za članstvo u EU.\nGovoreći o poglavljima, Joksimovic ističe da Srbija u pregovorima sa EU ima spremne tri pregovaracke pozicije, koje su u decembru bile pred drzavama clanicama EU, a to su poglavlja 33, 13 i 9. Ona je dalje naglasila da su u toku finalne pripreme pregovaracke pozicije za Poglavlje 18 – statistika, za koje kaže da bi trebalo da se uskoro nađe pred Vladom Srbije, ali i da se radi na Poglavlju 4 o slobodi kretanja kapitala.\nDodaje da su prioriteti koje je Bugarska postavila u okviru svog predsedavanja EU – ulaganje u mlade, održivi ekonomski rast, društvena kohezija i digitalizacija, teme koje su i u fokusu Srbije, ministarstva za evropske integracije, institucija koje se bave evropskim integracijama, kao i civilnog društva.\n“To su instrumenti za održivi, regionalni i ukupni razvoj Srbije”, zaključuje Joksimović, i dodaje da su to najvaznije teme poglavlja 22 koje se odnosi na regionalni razvoj i kohezionu politiku. To poglavlje jos uvek nije na dnevnom redu, ali Ministarstvo za evropske integracije intenzivno radi na njegovoj pripremi.\nIstakla je da Srbija nastavlja svoj put ka EU, za koji smatra da je najbolji ekonomski, politički i bezbednosni okvir stabilizacije.\nDomaćin današnjeg skupa u Beogradu, ambasador Bugarske Ratko Vlajkov, koji je pourčio je porška građana Srbije evropskom napretku i integraciji od izuzetne važnosti, navodeći da je i bugarski narod “na svojoj koži osetio da su integracije bolne”, ali da je cena vredna.\n“Budite ujedinjeni i jaki, jer to čini snagu jedne države”, naglasio je Vlajkov.\nKaže da predsedavanje Evropskom uniju za Bugarsku znači izazov i odgovornost, za koju su se pripremali godinama unazad, što im je omogućilo da budu spremni za predsedavanje šest meseci ranije, nakon što je Britanija u trenutku svog predsedavanja izašla iz zajednice.\nBugarskaBugarsko predsedavanjeJadranka Joksimovićpoglavlje 13Poglavlje 18Poglavlje 22Poglavlje 33Poglavlje 9Žan Klod JunkerZapadni Balkan


Ljajić o mogućim izmjenama izbornih uslova - Radio Televizija Novi Pazar\nLjajić o mogućim izmjenama izbornih uslova\nJanuary 17, 2020 January 17, 2020 N A 462 Views\nPotpredsednik Vlade, ministar trgovine, turizma i telekomunikacija Rasim Ljajić izjavio je da bi smanjenje izbornog cenzusa na tri odsto doprinelo tome da se stranke uozbilje, jer bi svaka vodila računa o kandidatima koje će predložiti. Ljajić je podsetio da je on još 2013. godine predložio model izbornog zakona koji je predviđao stepenasti izborni cenzus.\nLjajić je za RTS rekao da je vladajuća koalicija pokazala da joj je stalo da dođe do vraćanja poverenja u izborni proces jer je to Srbiji preko potrebno. Kako je ocjenio, očekivao je da tema smanjenja cenzusa bude jedna od glavnih tema tokom dijaloga vlasti i opozicije.\n← Vučić: Parlamentarni i lokalni izbori 19. ili 26. aprila\nBonić pred Radnički: Svaka naredna utakmica najvažnija →


Tag / Referendum o izlasku iz EU / Vesti online\nBriselu preti domino efekat\nUbrzo nakon objavljivanja rezultata britanskog referenduma oglasili su se i lideri pojedinih evropskih desničarskih partija sa zahtevima za istim glasanjem. Liderka francuskog desničarskog...\nOland bi da pravi superdržavu\nFrancuski mediji juče su govorili o "šoku" i o "zemljotresu", a predsednik Republike Fransoa Oland je odmah posle hitnog sastanka vlade najavio put u Berlin na konsultacije sa nemačkom kancelarkom...\nBritanci se zabavljaju: Guglaju "šta je to EU"\nNakon što je Velika Britanija na referendumu odlučila kako će da izađe iz Evropske Unije, Britanci masovno guglaju šta je to zapravo EU.\nNemačka kancelarka Angela Merkel pozvala je u petak članice EU da se uzdrže od donošenja ishitrenih zaključaka nakon odluke Velike Britanije da napuste EU, jer to može dovesti do cepanja...\nSlavni razočarani: Možda da se iz Britanije selimo u Nemačku\nVelika Britanija odlučila je da ne ide dalje evropskim putem, uprkos snažnoj kampanji za ostanak u EU.\nD. Marković - Vestionline 1 komentar\nKako je Kameron izgubio na "ruskom ruletu"?\n"Ruski rulet" poznata je igra u kojoj se na kocku stavlja život. Jedan metak u pištolj i život u ruke sudbini. Dejvid Kameron je zaigrao "ruski rulet" stavljajući na kocku svoj politički život...\nLondon danas: Sve je isto, pa ipak...\nRusija: Želimo da EU ostane velika ekonomska sila\nA sada i slom Velike Britanije?\nPosle odluke Britanije da napusti Evropsku uniju, na iskušenju je i Ujedinjeno Kraljevstvo, budući da Škoti sada najavljuju otcepljenje, a Irci traže referendum o "irskom jedinstvu".\nŠkotska ne želi iz EU: Tražićemo novi referendum o nezavisnosti\n"Škotska nacionalna partija (ŠNP) najverovatnije će tražiti novi referendum o nezavisnosti Škotske", izjavio je bivši škotski premijer Aleks Salmond pošto su građani Velike Britanije glasali...\nKladionice: Boris Džonson budući premijer\nUbrzo pošto je u petak Dejvid Kameron najavio ostavku, Rojters je preneo da se među kladioničarima Boris Džonson kotira kao budući britanski premijer.\nTramp oduševljen rezultatima Bregzita: Ovo je sjajna stvar!\nNajizvesniji kandidat Republikanske stranke za predsednika SAD Donald Tramp stigao je u Škotsku i poručio da je "sjajna stvar" što je narod Velike Britanije, koji je na referendumu glasao za...


► Mej: Potrebno vreme za dogovor s EU\nBritanska premijerka Tereza Mej izjavila je danas pred parlamentarcima da joj je potrebno "vreme" da razmotri sa Evropskom unijom izmene sporazuma o razlazu koji bi bio prihvatljiv za Parlament.\n"Pošto smo se dogovorili sa Evropskom unijom o nastavku pregovora (o Bregzitu), sada nam je potrebno vreme da završimo ovaj proces", rekla je Mej poslanicima.\nBritanski parlament treba u četvrtak da glasa o narednim potezima u okviru Bregzita.\nBritanija treba da napusti Evropsku uniju 29. marta. Parlament je međutim odbacio dogovor koji je sa Unijom postigla Tereza Mej.\nPremijerka traži od Unije da uvede neke izmene koje se odnose na sporni deo oko "bekstop" zaštitne mere za granicu između Irske i Severne Irske da bi dogovor mogao da bude prihvatljiv za britanske poslanike, ali je naišla na otpor Unije.\nBez tog dogovora može da dođe do haotičnog izlaska Britanije iz Evropske unije.\nNa holandskoj plaži žurka ispraćaja Engleske iz EU


Policijski general, koji je na uslovnom otpustu, mora da se drži jasnih pravila koja je predložio Tribunal, a na koja je on, svojim potpisom, pristao\nPolicijski general Sreten Lukić, koji je 9. oktobra stigao u Srbiju iz haškog zatvora, nalazi se na uslovnom otpustu uz niz strogih mera koje ne sme da prekrši.\nHaški dokument o prevremenom puštanju Lukića na slobodu, je sačinjen 9. oktobra ove godine, i u njemu je vrlo precizno navedeno pod kojim uslovima ga puštaju na uslovnu slobodu, prenosi Kurir.\n- Neću razgovarati o svom slučaju, uključujući bilo koji aspekt događaja u bivšoj Jugoslaviji koji su bili predmet mog slučaja, sa medijima, putem društvenih mreža ili sa bilo kim osim mojim pravnim savetnikom koga Mehanizam priznaje, ako ga ima, osim ako predsednik (Haškog tribunala) to nije unapred posebno odobrio. Neću davati nikakve izjave u kojima se negiraju zločini za koje je Haški tribunal bio nadležan, a za koje Mehanizam zadržava nadležnost, a koji su počinjeni tokom sukoba u bivšoj Jugoslaviji , neke su od stavki na koje je Lukić pristao.\nTakođe je dokumentom potvrdio i da ni pod kakvim okolnostima neće posetiti teritoriju Kosova.\nSreten Lukić haški tribunal uslovna sloboda Kosovo i Metohija


OKRUGLI STO POKRETA DVERI O STRATEGIJI PODSTICANJA RAĐANJA Obradović: Proširiti mere borbe protiv bele kuge\nOVO JE DETALJAN SPISAK SANKCIJA ZA NEPOŠTOVANJE MERA: Kazne su od 5.000-150.000, 13\t769\nKAKAV ŠOK U EMISIJI UŽIVO! Amerikanka priznala da je KUPILA bebu iz SRBIJE: 23\t504\nNeophodni sveobuhvatniji potezi u populacionoj politici\n18.05.2018. 12:00h 18.05.2018. 12:01h\nŠef poslaničke grupe Dveri Boško Obradović izjavio je danas da taj pokret pozdravlja nameru države da krene u rešavanje pitanja "bele kuge", dodajući da smatra da mere populacione politike treba da budu sveobuhvatnije.\nObradović je na okruglom stolu "Strategija podsticanja rađanja" koji su organizovale Dveri, a povodom Svetskog dana porodice, rekao da je porodična politika tema svih tema i politika budućnosti.\nMERE PROTIV BELE KUGE Majka prve bebe rođene 2018. u Nišu: Ovo je pravi način da podstaknemo natalitet\n"Poslednjih meseci smo svedoci da je država Srbija konačno shvatila ozbiljnost demografskog nestajanja našeg naroda i konačno su krenule određene populacione mere koje bi trebalo da promene bele kuge", rekao je Obradović.\nNavodeći da pozdravlja odluku vlasti da se krene u rešavanje "najvažnijeg pitanja", Obradović je kazao da Dveri nisu zadovoljne svim tim merama, jer bi one, kako kaže, trebalo da budu šire.\n"Mi smatramo da čitavu državu treba staviti u funkciju porodice i da Srbija treba da postane država prijatelj porodice. To znači da u Ustavu treba da se garantuje zaštita porodice, da imamo posebno ministarstvo, Zaštitnika porodice i konačno treba odvojiti socijalnu politiku od porodične politike", istakao je Obradović.\nKaže i da porodicama treba konkretno pomoći i izvršiti poresku reformu, obezbediti fleksibilno radno vreme za roditelje i pomoći im u rešavanju stambenog pitanja.\n"To može biti u ovom trenutku najvažnija stvar oko koje može da se postigne konsenzus. Ne vidim ko može biti protiv da se izborimo protiv bele kuge i ne vidim kakve tu idelooške podele i razlike treba da budu važne", rekao je Obradović.\nDveriBoško Obradovićpopulaciona politikaokrugli stodemografijarađanjebela kugaStrategija podsticanja rađanja\nOVO JE DETALJAN SPISAK SANKCIJA ZA NEPOŠTOVANJE MERA: Kazne su od 5.000-150.000, a ako vas uhvate bez MASKE, postoje DVE OPCIJE 13\t769


On je prošle godine proslavio 89. rođendan u krugu porodice, supruge Eli, dece i unuka. Proslava je tada, zbog pandemije korone, održana u specifičnim okolnostima, ali, obavezno uz muziku.\nĐorđe je očekivao da će rođendan proslaviti u širem krugu porodice kada prođe korona, međutim to se ipak neće dogoditi.\nĐorđe Marjanović je inače najveća nekadašnja jugolosvenska i srpska muzička zvezda čija karijera traje više od pola veka.\nSAHRANJEN ĐORĐE MARJANOVIĆ Neutešna porodica i kolege ispratile legendarnog pevača na večni počinak\nHeder Loklir (56), američka glumica i zvezda serija "Dinastija" i "Melroz plejs", htela je da izvrši samoubistvo pištoljem, pišu američki mediji.\nNataša Bekvalac bila na razgovoru u Centru za socijalni rad\nNataša Bekvalac danas je, kako "Blic" saznaje, bila na razgovoru u Centru za socijalni rad po redovnoj proceduri u postupku koji je pokrenut kada je prijavila supruga Luku Lazukića za nasilje nad njom, počinjeno 13. aprila ove godine.\nDarko je prvi put operisan dva dana nakon udesa, 25. oktobra, kada mu je izvađena slezina i zaustavljeno unutrašnje krvarenje. Sledeću intervenciju je imao 7. novembra, kada su mu operisali butnu kost i ugradili protezu u kuk, a pevač se uspešno oporavlja u Zemunskoj bolnici.


Požar u školi u Kuala Lumpuru, stradali učenici\nIzvor: N1 televizija, 14.Sep.2017, 08:08\nVatrogasci su brzo stigli na mesto posle poziva za pomoć u 5.41 po lokalnom vremenu i trebalo im je jedan sat da ugase požar, koji je počeo na gornjem spratu dvospratne zgrade, rekao je šef policije Amar Sing. On je rekao da je nadjeno najmanje 24 izgorela tela, od kojih su 22 dečaci >> Pročitaj celu vest na sajtu N1 televizija << stari izmedju 13 i 17 godina, i dva nastavnika.\n"Verujemo da su umrli od gušenja... tela su bila potpuno izgorela", rekao je Sing. Požar je izbio blizu spavaonice dečaka, koji su bili zarobljeni unutra, jer je na tom mestu bio jedini ulaz u prostoriju, a prozori su s rešetkama, rekao je visoki vatrogasni zvaničnik Abu Obaidat Mohamad Saitalimat.\nOn je dodao da se veruje da je uzrok požara kratak spoj.\nDrugi zvaničnik, koji nije želeo da mu se navede ime, rekao je da su tela nađena jedno preko drugog, što ukazuje na mogući juriš u pokušaju da pobegnu od vatre.\nRadio 021: VIDEO: Požar u školi u Maleziji, stradalo najmanje 22 učenika\nNezavisne Novine: Učenici stradali u požaru u Kuala Lumpuru\nBeta: U požaru u islamskoj školi u Maleziji poginulo 24, uglavnom tinejdžera (VIDEO)\nBlic: STRAVIČAN POŽAR U školi u Maleziji IZGORELO 22 DECE i dva nastavnika\n14.Sep.2017: N1 televizija